Olli Moilanen: Vientituotteena duunarit\nHalpatyö ei ole vain riistoa. Kysynnän ja tarjonnan kohdatessa ilmiössä on myös selviä positiivisia puolia.\nBangladesh on halpatyön suurvalta: maassa valmistetaan muun muassa vaatteita (halvalla) ja teetetään it-työtä alihankintana (halvemmalla kuin Intiassa). Lisäksi suuri joukko bangladeshilaisia työskentelee ulkomailla halpatyövoimana – taksikuskeina, siivoojina, tarjoilijoina Persianlahdella, Euroopassa, Yhdysvalloissa.\nNämä intialaiset työntekijät ovat tyytyväisiä parempaan palkkaan Bhutanissa. Kuva: Olli Moilanen.\nTiedostavan länsimaalaisen näkemys kaikesta tästä on – väittäisin – aika yksipuolisen negatiivinen: työskentelyolosuhteet ja oikeusturva ovat heikkoja, lapsityötä käytetään, joissain tapauksissa halpatyön takaa löytyy jopa orjuutta.\nTätä kaikkea varmasti on, mutta ilmiössä on kuitenkin myös selviä positiivisia puolia silloin, kun kysyntä ja tarjonta kohtaavat.\nDubaissa bangladeshilainen taksikuski kertoi tienaavansa keskimäärin reilut 600 euroa kuukaudessa. Dubai on toki kallis kaupunki, mutta jos hän pystyy lähettämään summasta edes puolet perheelleen kotimaahansa, se vastaa jo useamman henkilön palkkaa. Silti dubailaiselle työnantajalle bangladeshilainen työntekijä on halpa.\nBhutanissa taas intialaiset tietyöntekijät kertoivat tyytyväisenä tienaavansa 4 500 rupiaa (noin 65 euroa) kuukaudessa, kun kotona Länsi-Bengalin osavaltiossa Bhutanin rajan tuntumassa tienestit jäävät 3 000 rupiaan.\n”Ja kaikki on säästöä, kun työnantaja tarjoaa majoituksen ja ruoan”, Etwaksi esittäytynyt mies sanoi.\nThimphussa hotellin saunassa tapasin rakennuttajan, joka kertoi työllistävänsä 150 intialaista työmaillaan. Hänen mukaansa bhutanilaisten palkkaaminen tulisi kaksi kertaa kalliimmaksi. Intialaisille puoletkin bhutanilaisen duunarin palkasta on paljon.\nBKT täydentyy rahalähetyksistä\nUlkomailla työskentelevät kansalaiset ovat varsin merkittäviä monen maan kansantaloudelle. Bangladeshiin virtasi Maailmanpankin tilastojen mukaan ulkomailla työskentelevien lähettämää rahaa reilu 10 miljardia Yhdysvaltain dollaria vuonna 2009. Se muodosti 12 prosenttia Bangladeshin bruttokansantuotteesta.\nVertailun vuoksi: Bangladesh vastaanotti samana vuonna virallista kehitysapua noin 1,2 miljardia dollaria.\nIntiassa luvut eivät ole yhtä dramaattisia, mutta ilmiö on silti merkittävä. Parin viikon takaisen Economistin mukaan intialaisia on ulkomailla töissä noin 22 miljoonaa.\nOleellinen kysymys lienee, saako tämä taloudellinen toimeliaisuus aikaan kehitystä vai jäävätkö Etelä-Aasian köyhät maat junnaamaan loputtomaan halpatyön kierteeseen.\nOLLI MOILANEN, 29.12.2011\nHanna-Maija Pääkkönen: Yhteisölliset arvot poliittisen keskustelun pohjana?\nMiten globaali politiikka muuttuisi, jos käsityksemme ”vallasta” siirtyisi turvallisuushakuisuudesta yhteisöllisyyteen tähtäävään toimintaan? pohtii Oscar Guardiola-Rivera teoksessaan What If Latin America Ruled the World? Joulukuun puolessavälissä Miamin kansainvälisen lentokentän käytävillä kaikuu useilla eri aksenteilla puhuttu espanja.\nKenttä on yksi maailman vilkkaimmista. Sen kautta matkustaa vuosittain lähes 17 miljoonaa ihmistä. Melko suuri osa lennoista suuntautuu Latinalaiseen Amerikkaan.\nMiamin lentokentän käytävillä kaikuvat espanjankieliset keskustelut. Kuva: Hanna-Maija Pääkkönen\nMiamia kuulee ajoittain leikkisästi kutsuttavan Latinalaisen Amerikan pääkaupungiksi. Kaupungissa asuu paljon nimenomaan Latinalaisesta Amerikasta saapuneita siirtolaisia, jotka erityisesti joulun aikaan suuntaavat kotimaahansa. Lentokentän kautta virtaa matkustajien lisäksi myös valtava määrä tuliaisia, joita Yhdysvalloissa työskentelevät kuljettavat kotimaahan jääneelle perheelleen.\nLatinalaisesta Amerikasta kotoisin olevat muodostavat nykyään Yhdysvaltojen suurimman vähemmistöryhmän. Maan toisiksi suurimman osavaltion Texasin alueella asukkaiden enemmistö on taustaltaan latinalaisamerikkalaisia. Silti juuri latinalaisamerikkalaistaustaiset asukkaat ovat usein huonosti huomioituja niin osavaltion terveydenhuollossa kuin koulutusjärjestelmässäkin.\nLatinalainen Amerikka henkilöityy hugo Cháveziin\nkäsittelee teoksessaan What If Latin America Ruled the World? How the South Will Take the North Into the 22nd Century latinalaisamerikkalaisten ja Latinalaisen Amerikan asemaa. Hän pureutuu myös siirtolaiskysymykseen.\nOscar Guardiola-Rivera 2010: What If Latin America Ruled the World. How the South Will Take the North Into the 22nd Century. Bloomsbury Publishing, London.\nGuardiola-Rivera huomauttaa, että Yhdysvaltain tulevaisuus on pitkälti latinalaisamerikkalaistaustaisten käsissä.\nLatinalaisamerikkalaiset nähdään usein halpana työvoimana tai ongelmia tuovina laittomina siirtolaisina. Myös latinalaisamerikkalainen politiikka aiheuttaa melko negatiivisia mielikuvia: maailmanpolitiikan näyttämöllä alueen politiikka näyttäytyy populistisena ja vasemmistolaisena, ja henkilöityy usein Hugo Chávezin puheisiin. Monelle se tuo mieleen myös diktatuurit ja korruption.\nGuardiola-Rivera patistaa lukijaa näkemään latinalaisamerikkalaisen poliittisen ja kulttuuriperinteen uudesta näkökulmasta. Hän nostaa esiin nykykeskusteluissa usein unohtuvan Latinalaisen Amerikan alkuperäiskulttuureihin kuuluvan yhteisöllisyyden.\nFilosofit ja poliittiset teoreetikot ovat pitkään vannoneet hallitusten nousseen tarpeesta puolustautua ulkoisia uhkia vastaan.\nLatinalaisen Amerikan alkuperäiskulttuureja tutkineiden arkeologien ja antropologien viimeaikaiset löydökset kuitenkin todistavat päinvastaista: monet alueen hallinnoista näyttävät aikoinaan syntyneen yhteisestä sosiaalisesta halusta suojella, jakaa ja ylläpitää yhteisiksi ja julkisiksi koettuja luonnonvaroja.\nSiirtolaisuuskeskustelu ja pehmeät arvot?\nGuardiola-Riveran mukaan maailmalla olisikin opittavaa Latinalaiselta Amerikalta. Hän määrittelee uudelleen myös vallan käsitettä: kirja herättää pohtimaan, minkälaista yhteisöllisiin arvoihin ja normeihin perustuva valta olisi. Miten globaali politiikka muuttuisi, jos valta käsityksemme siirtyisi turvallisuushakuisuudesta yhteisöllisyyteen tähtäävään toimintaan?\nJa millaisen käänteen esimerkiksi siirtolaisuuskeskustelu saisi, jos se pohjautuisikin kylmän valuutan sijasta pehmeänpiin arvoihin?\nMiamin lentokentällä ihmisvirta jatkaa kulkuaan. Vieressäni istuva rouva kertoo hymyillen lapsenlapsistaan. Hän on matkalla kotiin Guatemalaan.\nPerilatinalaisamerikkalaiseen tapaan hän toivottaa minulle lähtiessään siunausta. ”¡Bendición!”\nHANNA-MAIJA PÄÄKKÖNEN, 21.12.2011\nJenni Kivistö: "Se joka ei tottele, ei ehdi katua – hän on jo kuollut" Kun elokuvasalin jokaisella seinustalla on rivi poliiseja, kyse ei voi olla harmittomasta Hollywood-hötöstä. "Impunity" kertoo epämiellyttävän totuuden Kolumbian puolisotilaallisista joukoista. Noin 2000 ihmistä odottaa ulkona pääsyä elokuviin.\nSisäänkäynnillä poliisi tekee kokovartalotarkastuksen.\nSalin jokaisella reunalla seisoo rivi poliiseja.\nKuvakaappaus dokumenttielokuvasta Impunity.\nTämä ei ole mikä tahansa elokuva. Hollman Morrisen ja Juan Jose Lozanon Bogotassa ensi-iltansa saanut Impunity kertoo kiertelemättä Kolumbian hallituksen viimevuosien ihmisoikeusloukkauksista. "Se joka ei tottele, ei ehdi katua – hän on jo kuollut", ohjeistaa aseistautunut ja kasvonsa peittänyt maastopukumies paikalle kerättyjä kyläläisiä. Vuonna 2005 Kolumbian entinen presidentti Alvaro Uribe laittoi voimaan “Oikeuden ja rauhan lain” (La ley de justicia y paz). Tämän lain ansiosta 32 000 puolisotilaallista asemiestä eli paramilitaaria luopui aseistaan julkisissa keräyksissä.\nSodan uhrien kautta Impunity näyttää kuitenkin maan epämukavan todellisuuden. Uriben hallinnon ajalta Kolumbiassa on rekisteröity jo yli 50 000 kadonnutta henkilöä ja 4 miljoonaa maan sisäistä pakolaista.\nDokumentissa sodan uhrien omaiset puhuvat paramilitaareista ja kysyvät itkien, miksei hallitus vastaa siitä, minkä on luonut. Paramilitaarien johtajan “HH”:n vastaus oli: “Sota on sotaa. Kuolleet ovat kuolleita.” Dokumentin mukaan paramilitarismi kasvoi Uriben hallinnon aikana 70:llä prosentilla. Miksi synnyttää lapsia Kolumbiaan?\nVastavalmistunut dokumenttielokuva Neonato ei ole yhtään kevyempi katsaus Kolumbian nykytilanteeseen. Ohjaajaparin omakohtaisen raskauden kautta dokumentti pohtii maan epäoikeudenmukaisuutta ja kysyy, miksi synnyttää lapsia Kolumbiaan. Neonato antaa kovaa kritiikkiä niin Kolumbian medialle, hallitukselle kuin kolumbialaiselle ajattelutavallekin.\nNämä ovat tärkeitä elokuvia maassa, jossa Alvaro Uriben hallitus kielsi aseellisen konfliktin olemassaolon muuttaen sanan konflikti sanaksi terrorismi. Virallisesti hyväksytty mielipide on paljon hoettu “Kolumbia on intohimo” (“Colombia es pasión.”). Median luoman mielikuvan mukaisesti maan ainoa ongelma selviää eliminoimalla maan vanhin sissiliike Farc. Mahtavaa on, että kolumbialaiset ohjaajat tekevät tälläistä elokuvaa.\nValitettavaa on, että Impunityn Kolumbian ensi-ilta jäi luultavasti maan viimeiseksi suureksi julkiseksi esitykseksi.\nHollman Morris ja Juan Jose Lozano saivat lukuisia uhkauksia dokumentin kuvausten aikana. Neonaton ohjaajan Juan Camilo Ramireksen isä poistui hymyilemättä teatterista sanoen: “Aina vain negatiivisia ajatuksia! Miksei Juan Camilo näytä tämän maan kauneutta?”.\nTämä osa totuudesta ei ainakaan ole kaunista.\nImpunity-elokuvan kotisivu ja traileri\nJENNI KIVISTÖ, 16.12.2011\nKirjavinkki: Menestyskirjalijan novellikokoelmassa kulttuurit törmäilevät ja joskus kohtaavatkin\nEnsimmäisessä novellikokoelmassaan Chimamanda Ngozi Adichie jatkaa romaaneistaan Puolikas keltaista aurinkoa ja Purppuranpunainen hibiskus tutuksi tullutta vakuuttavaa kerrontaansa.\nTällä kertaa tarkastelussa ovat erityisesti kulttuurien väliset kohtaamiset ja kömmähdykset. Aiheesta irtoaa Adichien käsittelyssä monta tarkkanäköistä, surullista ja hupaisaakin tarinaa.\nVuonna 1977 akateemiseen nigerialaisperheeseen syntynyt Adichie muutti 19-vuotiaana Yhdysvaltoihin. Nykyään hän asuu osin Yhdysvalloissa, osin Nigeriassa. Myös suurin osa novellikokoelman tarinoista sijoittuu Yhdysvaltoihin ja avaa siellä elävien nigerialaisten elämää.\nTekstit kuvaavat muun muassa järjestetyssä avioliitossa elävän naisen hämmennystä omaa kulttuuriaan halveksivan miehen vaimona, upporikkaan miehen vaimon ajatuksia vauraassa philadelphialaislähiössä miehen ollessa Nigeriassa rakastajattarensa luona, lastenhoitajan ihastumista amerikkalaisperheen taiteilijaäitiin sekä nigerialaisnaisen ja amerikkalaismiehen suhteen vaikeuksia.\nHuominen on liian kaukana on upea kokoelma hienosti yhteensopivia novelleja.\nSynnynnäinen coolius vai ruma sana?\nMillaisen kuvan Adichie sitten antaa nigerialais-amerikkalaisesta elämästä?\nNovelleista käy ilmi, että menestyneet nigerialaiset liikemiehet haluavat asua osan ajastaan myös Nigeriassa, sillä ”Amerikassa ei tunneta isoja herroja. Amerikassa kukaan ei hoe niille 'Sir! Sir!' Kukaan ei ryntää kiireen vilkkaa pyyhkimään pölyjä niiden tuoleista ennen kuin ne istuutuvat.”\nToisaalta Yhdysvallat on kaikkien mahdollisuuksien maa: ”Perusteettoman toivon ylenpalttisuus on yksi niistä asioista, joita Nkem on oppinut rakastamaan Yhdysvalloissa.”\nEntäpä sitten ihonväri? Amerikassa asuva nigerialaismies perustelee tyytyväisyyttään vanhempiensa järjestämään nigerialaiseen vaimoon:\n”Olin tyytyväinen, kun näin sinun kuvasi”, mieheni sanoi maiskuttaen suutaan. ”Sinä olet vaaleaihoinen. Minun täytyy ajatella lasteni ulkonäköä. Vaaleaihoiset mustat pärjäävät Amerikassa tummaihoisia paremmin.”\nLastenhoitaja puolestaan pohtii hoidokkiaan: ”Joshin kaltaisia lapsia sanottiin Nigeriassa puoliverisiksi, ja sana tarkoitti siellä synnynnäistä cooliutta, vaaleaa ihoa, kauniita kasvoja ja ulkomaanmatkoja valkoisten isovanhempien luokse. Puoliveristen glamour oli kismittänyt Kamaraa aina, mutta Yhdysvalloissa ’puoliverinen’ oli ruma sana.”\nLämmöllä ja tarkkuudella, mutta hauskasti\nAdichie kuvaa niin perheitä, parisuhteita, monivaimoisuutta ja sukupuolirooleja kuin uskonnollisia ja kulttuurisia ennakkoluulojakin. Taustavireenä tarinoissa on ihmisarvon kunnioitus ja elämän hienosäikeinen hauraus: se voi särkyä monella tavalla.\nVähän väliä lukiessani huomasin hymyileväni Adichien omaperäisille ilmaisuille, ja toisaalta hämmästeleväni hänen psykologista tarkkanäköisyyttään. Hänen tapansa kuvata ihmisiä, heidän tekojaan ja ajatuksiaan on hyvin inhimillinen, ja viisaudet on usein verhottu kysymyksiin.\nItsekeskeisen poikaystävänsä lähtemistä ruikuttava nainen saa esimerkiksi kuulla ystävältään: ”Udenna teki sinulle sitä ja Udenna teki sinulle tätä, mutta miksi sinä sallit sen? Miksi? Oletko tullut koskaan ajatelleeksi, ettei se ehkä ollutkaan rakkautta?”\nJa rakkaudesta puheen ollen, taas kerran afrikkalaisissa keskusteluissa ajankohtainen homoseksuaalisuus nousee esiin muutamassa novellissa.\nLukuisia kansainvälisiä palkintoja saaneen kirjailijan seuraava kirjoitusprojekti käsittelee kotisivujen mukaan nigerialaissiirtolaisten elämää Yhdysvalloissa, joten nigerialais-amerikkalaisia kohtaamisia lienee luvassa jatkossakin.\nKirjavinkki: Chimamanda Ngozi Adichie: Purppuranpunainen hibiskus\nJOHANNA LATVALA, 13.12.2011\nJenni Kivistö: Kolumbian köyhät ovat kierrätyksen kuninkaita\nKolumbian pääkaupunki Bogota tuottaa niin paljon jätemateriaalia, että epäviralliset ”roskakuskit” pystyvät elättämään itsensä kierrättämällä.\n“ Anna mennä!” huutaa mies liikenteen keskellä.\nKeltaisten taksien ja värikkäiden pikkubussien välissä kulkee hevoskärry. Laiha hevonen laukkaa vetäen perässään puista kärryä, joka on lastattu täyteen pahvia ja metallia. Kasan päällä ohjaksia pitelee keski-ikäinen mies, taaempana nainen pitelee perää.\nTämä on melko yleinen näky Kolumbian pääkaupungin Bogotan kahdeksan miljoonan ihmisen suurkaupungin kaduilla. Suomesta tullut tuttavani katselee hevoskärryn loittonemista, kun se nopeasti katoaa kulman taakse.\n“Mihin ne tuota kaikkea vievät?”, hän kysyy minulta.\n“Kierrätykseen, he kierrättävät”, vastaan.\nHevoskärryn omistajat todellakin kierrättävät kaiken, mitä kukaan muu ei kierrätä. Bogotan kaupunki tarjoaa tarpeeksi materiaalia, jotta nämä ihmiset pystyvät juuri ja juuri elättämään itsensä kierrättämällä.\nSamalla he tekevät meille muille suuren palveluksen.\nKierrätystä bogotalaisittain. Kuva: Flickr/Irispectrum/CC BY 2.0\nViralliset ja epäviralliset roskakuskit\nAsuin monen vuoden ajan Bogotan Candelariassa, legendaarisessa boheemissa vanhassa kaupungissa, jonka kaduilla muun muassa Mano Chao vietti aikansa.\nYritimme kolektiivisin voimin naapuruston keskuudessa kierrättää kaiken mahdollisen. Talon sisäpihalle perustettiin lajittelujärjestelmä: eroteltiin biojätteet, pahvit, paperit, metallit, tölkit ja lasipullot.\nVanha vuorilla asuva nainen tuli kerran viikossa hakemaan aasilla biojätteet sioille ruuaksi. Hevoskärryjen omistajat tai kaduilla asuvat ihmiset hakivat loput.\nMuut roskat laitettiin kadunkulmaan, josta kaupungin viralliset roskakuskit veivät ne pois yön aikana. Nämä roskakuskit eivät tosin kierrättäneet, ne vain saivat kaikki roskat katoamaan – ihan kuin niitä ei koskaan olisi ollutkaan. Tietysti olisi hyvä, jos Kolumbian hallitus laittaisi voimia ja rahaa kunnollisen kierrätysjärjestelmän aikaansaamiseksi. Mutta silloin tuhannet epäviralliset kierrättäjät menettäisivät ainoan tulonlähteensä.\nVoisihan kaupunki tosin myös työllistää virallisesti kaikki kierrätyksellä elävät ihmiset, mutta siitä ei ainakaan toistaiseksi ole ollut mitään puhetta.\nJENNI KIVISTÖ, 7.12.2011\nKirjavinkki: Afrikan tyly totuus tutuksi – tarinoiden kautta\nPekka Peltola: Afrikassa, Into kustannus 2011\nSyksyllä 1999 olin vaalineuvonantajana Mosambikin Maputon maakunnassa Matolan kaupungissa. Kiersimme kolmen hengen porukalla surkealla Toyota -pikkupakulla maakuntaa ja opastimme vaalitoimistoa ja vapaaehtoisia vaalien järjestämisessä.\nJossain välissä kävimme myös pokkaamassa tervehdyksen Matolan maaherralle. Tuli puhetta, että olin kotoisin Suomesta. Ja tammikuussa 2000 istuinkin sitten maaherran ilmastoidussa viininpunaisessa Nissan Patrol -nelivetoautossa äimistelemässä Maputon alueen vuosisadan tulvia, jotka nostivat veden teille ja pelloille. Saimme erinomaisen opastuksen ja kuskin kaupan päälle. Kahvitkin tarjottiin maaherran palatsissa. Pikaiseen arvonnousuuni oli täysin syypää Pekka Peltola, joka tuli vierailemaan luonani Mosambikissa. Ja sattui olemaan maaherra Soares Nhacan vanha kaveri.\nTätä tarinaa Pekka Peltola ei kerro kirjassaan ”Afrikassa”. Monta muuta kertoo, muiden muassa sen, miten Pekka ja Soares Nhaca tapasivat ammattiyhdistysliikkeen touhuissa, joista eräs muuttui henkilökohtaiseksi valtiovierailuksi vuonna 1981.\nYli 20 kertaan Afrikassa yli 40 vuoden aikana vierailleen Peltolan kirja kulkee sujuvasti tarinoiden kautta vakaviin aiheisiin:\nMiten vapautustaistelun voiton hedelmät mädäntyvät tällä hetkellä eteläisen Afrikan itsevaltaisten ja itsekeskeisten hallitusten käsissä?\nMiten viiden vuosikymmenen kehitysavun panokset ovat hukkuneet suurvaltapolitiikkaan ja korruptioon?\nKuinka rehevissä resursseissa kylpevä manner ei saa maatalouttaan tuottavaksi niin että voisi ruokkia edes oman koko ajan kasvavan väestönsä?\nKuinka pienet teollisuuden idut kilpistyvät ahneuteen, lyhytnäköisyyteen ja yritteliäisyyden puutteeseen?\nPeltola ei kaihda olla eri mieltä siitäkään, että Afrikan johtajat syyttävät kolonialismia kaikesta kurjuudestaan ja köyhyydestään.\n50 vuoden päästä asiat ovat paremmin\nTransparency Internationalin korruptioindeksi kiinnittää jälleen kerran huomiota monien Pekan kirjassa esiteltyjen Afrikan maiden – Tansanian, Mosambikin ja Angolan – kehitystä estävään massiiviseen korruptioon. Afrikan sarvessa vallitsee ennennäkemätön humanitaarinen katastrofi ja Busanissa kehitysavun tuloksellisuutta pohtinut konferenssi ei tuonut uutta kehityspoliittiseen ajatteluun – eli onko Afrikan tilanne täysin toivoton?\n50 vuotta Afrikan asioita ajatellut Peltola itse uskoo kaikesta huolimatta, että 50 vuoden päästä Afrikan asiat ovat paremmassa jamassa. Peltolan rankkojenkin tarinoiden keskiössä on parempaan tulevaisuuteen uskova afrikkalainen ihminen – se afrikkalainen aina vieraanvarainen äiti, ’perpelettä’ hokeva leveä hymyinen lapsi tai itsenäisyydestä haaveileva nuori vapautustaistelija.\nKovasta onnestaan huolimatta he ponnistelevat sitkeästi eteenpäin elämässään niissä oloissa, joissa ovat syntyneet. Pekan tarinoihin mahtuvat myös monet suomalaiset Afrikassa elämäntyönsä tai osan siitä tehneet, monet sinne eri tavoin ajautuneet, jotkut jääneet.\nKirjassa kuvataankin elävästi kuinka suomalaiset ovat olleet mukana tukemassa afrikkalaisten ponnisteluita. Myös pohjoismaalaiselle kehitysyhteistyölle Peltola antaa eräänlaisen synninpäästön, vaikka muuten kehitysapukoneistoa kovin sanoin suomiikin.\nLentojätkästä tohtoriksi omalla opiskelullaan ja työllään noussut Peltola löytää lisäksi yhden avaimen Afrikan nousuun: koulutus.\nKaikenlainen koulutus ja oppiminen ovat Afrikassakin lisänneet monin tavoin osaamista ja siten kehitystä. Afrikan luovuutta ja yritteliäisyyttä voidaan lisätä ja vahvistaa kurssien, stipendiohjelmien sekä omien koulutusjärjestelmien vahvistamisen kautta. Koulutus antaa eväitä ymmärtää yhteiskuntaa ja auttaa haastamaan hallituksia, joiden viime kädessä tulisi olla vastuussa teoistaan omille kansalaisilleen.\nIlman Afrikan hallitusten omaa vastuunkantoa Afrikkaa ei voi auttaa. Näin väittää Peltola, ja kertoo lisää tarinoita. Niitä on minullakin vielä monta varastossa.\nMutta lukekaa ensin Afrikassa -kirja.\nKirjoittaja on kehityspoliittisen osaston neuvonantaja, Pekka Peltolan ystävä ja yhtiökumppani.\nIINA SOIRI, 5.12.2011


Valtteri Bottas lähestyy Nick Heidfeldin epämieluisaa ennätystä: ”Oli kuin olisin mennyt kuulien päällä” - Urheilu | HS.fi\nBottaksen rengaspaineet olivat aivan liian korkeat, ja se teki ajamisesta vaikea.\nBahrainissa pronssille jääneen Valtteri Bottaksen (oik.) hymy ei ollut kovin leveä palkintopallilla. Kärkikolmikon lisäksi juhlimassa oli Ferrarin pääinsinööri Matteo Togninalli (toinen vas.). (KUVA: HAMAD I MOHAMMED / Reuters)\nJulkaistu: 17.4.2017 10:04\nValtteri Bottas hankki uransa 11. palkintosijoituksen, mutta putoaminen aika-ajon paalupaikalta kisassa kolmanneksi ei juuri poikinut hymyä Nastolan miehen naamatauluun. Ensimmäisen voiton siirtyminen tuonnemmas oli selvä pettymys Bottakselle.


Kuulovahvistimet ikääntyville valmistajille ja toimittajille - tukkukauppa - EarsMATE\nIäkkäiden kuulovahvistimet eivät voi palauttaa kuulovammaisia kuulovammaisille, mutta kuulovahvistimet auttavat parantamaan kuulokykyä ja vahvistamaan ääntä vanhusten kuulovammaisille.\nJos haluat palata nauttimaan jokapäiväisestä elämästä, niin korvaan kuuluvien Earsmate-kuulovahvistimien ja EarsMATE G-16: n käyttäminen on hyvä valinta. tehtaan hinta ja noteeraus Kiinasta. Tämä mini-kuulolaitteiden vahvistin on hyvin pieni, näkymätön, kosmeettinen, hieno, Super minikoko ja kevyt, ei helposti nähtävissä. Vanhusten G-16-kuulovahvistimet soveltuvat eniten sekä oikean korvan että vasemman korvan kanssa lievästä tai kohtalaiseen häviöön.\nVanhuksille tarkoitetut EarsMATE-kuulovahvistimet soveltuvat parhaiten sekä oikeaan että vasempaan korvaan, jossa on lievä tai kohtalainen menetys.\nIn Earible Invisible digitaalinen kuulovahvistin G-16\n1. Kuulovahvistin sopii lievään tai kohtalaiseen häviöön\n2. Asenna kahdeksan korvaa oikealle tai vasemmalle\n3. Liikkuva rautakaiuttimen kuulolaite\n4. Max äänilähtö: (dB) ≤ 115dB\n6. Harmoninen kokonaisvääristymä: ≤ 5%\n7. Sisääntulemelu (dB): ≤ 28dB\n8. Mukava minikoko vain 2/5 tuumaa\n9. Yksikön pakkaus Laatikon paino: 50 g\n10. Kevyt: vain 1,2 g\n12. 1 vuoden takuu\nEarsMATE G-16: n digitaaliset kuulovahvistimet vanhuksille ovat sinisen ja beige-värin valinnaisia\nKuulovahvistinlaitteina, jotka voivat vahvistaa ulkomaailman ääntä. Kuulon heikkeneminen vanhuksilla voi kuulla vahvistetun äänisignaalin kuluttamalla kuulovahvistimia ja parantamalla niiden kuulokykyä.\nSanomme mukaan monet kuulovammaiset ihmiset, erityisesti vanhukset, eivät reagoi moniin ääniin ilman kuulolaitteiden vahvistimia. Esimerkiksi he eivät voi kuulla keitettyä vettä, eivät voi kuulla kulkevien ajoneuvojen ääniä tien päällä ja niin edelleen. Nämä olosuhteet ovat erittäin vaarallisia erityisesti vanhuksille. Sitten Earsmate-kuulovahvistimet vanhuksille voivat auttaa näitä kuulovammaisia iäkkäitä ihmisiä parantamaan kuulokykyään, he voivat ottaa huomioon nämä äänet ja reagoida erilaisiin ääni-aikaan elämässä.\nEarsMATE ITC kuulovahvistin vanhuksille\n1x Näkymätön kuulolaite\n3x korvatulpat, jotka sopivat useimpiin korville\n1x puhdistusharjan työkalu\n1x sinkkipariston akun koko A10 (toimitusraja)\nKuinka näkymättömien kuulolaitteiden vahvistimia käytetään?\nEarsmate G-16 on pienikokoinen sisäkorvanvahvistin vanhuksille, joilla on kevyt ja joita voidaan käyttää kummassakin korvassa. Se on hyvä valinta, kun katsot televisiota, nautit elokuvista, oopperasta, viihteestä ja luokkahuoneista ja osallistumalla kokoukseen , se auttaa sinua palauttamaan kuulosi, jotta voit elää elämääsi, johon olet tottunut.\nHot Tags: kuulovahvistimet vanhuksille, valmistajille, toimittajille, tukku-, alhainen hinta\nOLED-perhehoito CE -hyväksytys Ampajan etusormi Puls...\nMini in Ear -näkymätön äänenvahvistin -soittoääni ku...\nKuulokevahvistin FDA: n hyväksyntä Kuulolaitteiden p...\nBluetooth kuulo vahvistin Oxsound


Kari Haakana: A-lehdistä kenkää 32:lle\n« Jamo scores! | Main | Hyvät ja pahat kopiot »\nA-lehdistä kenkää 32:lle\nTuo on siis kokonaismäärä. Irtisanottavan toimituksellisen henkilöstön määrä on 17. Ja tämän päälle tulevat siis eläkejärjestelyt yms. hiljaisemmat toimenpiteet. Niiden myötä päästään varmaan aika lähelle A-lehtien tavoittelemaa 45:n ihmisen vähentämistä.\n17 toimituksellista on aika iso määrä. A-lehtien kohdalla se tarkoittaa yhtä irtisanottavaa per yhtiön julkaisemat lehdet (plus yksi irtisanottava vielä jostain).\nTuotteiden lakkautuksista tai ilmestymismäärien muutoksista tms. ei A-lehtien tiedotteessa kerrota. Tarkoitus on siis ilmeisesti tehdä samoja tuotteita nykyistä selvästi pienemmällä väkimäärällä. Niinhän se nykyään menee.\nVaroiksi: työnantajani Sanoma Magazines Finland on A-lehtien kilpailija.\nPosted by Kari at 19.06.07 13:08\n"Varoiksi: työnantajani Sanoma Magazines Finland on A-lehtien kilpailija."\nKummallista tuo markkinafundamentalismi; kylvämällä pelonilmapiiriä ja heikentämällä organisaatiota yleensä kustaan omaan kenkään, mutta markkinat palkitsevat siitä. Vanhemmilla työntekijöillä kokemusta ei laskettaa eduksi, vaan mielleyhtymä viittaa pikemminkin tehottomuuteen ja menneisyydessä elämiseen.\nmä katsoisin, että se on etu, jos työantaja ei mene mukaan työyhteisöä myrkyttäviin saneeraustalkoisiin, vaikka ne leviävätkin kuin metsäpalot jostain aina alkuun päästyään.\nPosted by: Roh at 19.06.07 13:33\nTuollaiset saneeraukset vaikuttavat mielestäni myös jäljelle jääviin ihmisiin. Jäljelle jäävät kokevat syyllisyyttä siitä, että ovat saaneet jäädä, kun toiset ovat joutuneet lähtemään. Tämä infektiotila kestää joskus melko pitkään.\nTyönantajat ovat erittäin typeriä , kun voiton maksimoimisen tarkoituksessa heikntävät luovan henkilöstön työkykyä ja pilaavat mainettaan työnantajina.\nItse olen elänyt yhden tuollaisen saneerauksen. Kyseinen pienehkö kustannustalo ei koskaan sen jälkeen ole päässyt kasvu-uralle, päinvastoin.\nPosted by: Kirsi at 19.06.07 14:49\nToisaalla kerrotaan, miten hyvin aikakauslehdillä menee. Sitten toisaalla.\nMinä ymmärrän kyllä kustantajaakin. Huolimatta siitä että alalla menee hyvin, niin myöskin haasteet ja vaatimukset ovat muuttuneet ja taloudelliset odotukset kasvaneet.\nJournalisti-lehden sivuilta on helpompi löytää myynnin kuin päätoimittajan yhteystiedot.\nJa vaikka löytäisi, niin ei se mitään...\nPosted by: Petja Jäppinen at 19.06.07 15:41\nMitkä ovat muuten aikakauslehtien suurimmat haasteet, jotka ovat muuttuneet? Yksi muutos on ainakin osan mainostuloista siirtyminen webiin.\nEsimerkiksi Nokia Multimedian Anssi Vanjoki sanoi taannoin, että yhtiö käyttää jo mainosbudjetistaan viidenneksen webiin ja kolmen vuoden päästä puolet. (Lisää aiheesta, Matin blogimerkintä: http://mattilintulahti.net/mediablogi/2007/05/22/nokia-siirtaa-voimakkaasti-mainontaa-nettiin/ )\nRohkenen epäillä, että ainakaan tuohon haasteeseen ei vastata vähentämällä markkinoinnin tai toimitusten henkilökuntaa.\nPosted by: Tero Lehto at 19.06.07 22:30


Uudet terroristit ja kuinka heidät voitetaan - Otso Kivekäs\nJulkaistu 17.6.2016 Kirjoittaja Otso KivekäsAvainsanat politiikka, terrorismi\n3 thoughts on “Uudet terroristit ja kuinka heidät voitetaan”\nOrlandon ampuja taisi olla itse vähintään biseksuaali, mutta isä oli äärikonsevatiivinen muslimisaarnaaja ja tämä johti ajan kanssa sellaiseen ympäristön synnyttämään itseinhoon, että teki mitä teki. Isiksen mainitseminen taisi olla vain ampujan epätoivoinen savuverho sille ettei hänen homoseksuaalisuus nousisi esiin.\nKun koko USA on täynnä konservatiivisaarnaajia FOXista talkradioon, niin ei ihme että monen kattilassa paine menee yli kun oma persoona ei mahdu niiden asettamiin rajoihin ja tuo paine taas pakottaa itsensä noihin konservatiivisiin rajoihin on jopa väkivaltainen.\nYksi yhteinen piirre löytyy näistä terroriteoista ja se on se, että vanhat ukot saarnaavat hukassa olevat nuoret vielä syvemmälle ongelmiin. Jos vielä löytyy jokin satoja tai tuhansia vuosia vanha kirja saarnan tueksi, niin sitä syvemmälle mennään nuoressa päässä. Tuossa vaiheessa lienee selvää, että yhteiskunta ja poliitikot ovat epäonnistuneet, jos nuori valitsee mieluummin katkerien ukkojen höpötykset kuin yhteiskunnan tarjoaman polun. Kun kirkko Suomessa on menossa kohti nykyaikaa, joka hyväksyy esimerkiksi homoseksuaalisuuden, niin on oltava todella varovainen ettei Suomeen synny näiden vanhojen ukkojen uutta aaltoa muslimisaarnaajien mukana, tai sitten samanlaista valkoisten vanhojen ukkojen saarnaavaa talkradiota ja muuta mediaa kuin USA:ssa.\nJS: Kirjoitat, että konservatiiviset ideologiat ja niitä saarnaavat ”vanhat ukot” pakottavat heitä kuuntelevia nuoria ahdistaviin raameihin, jolloin joidenkin pääkoppa ei kestä ja viha purkautuu väkivaltana ja terroritekoina. Tämä on varmasti osaltaan totta, mutta toisaalta ”vanhojen ukkojen” saarnoilla ja ääri-ideologioilla on mielestäni kaksijakoinen luonne.\nNimittäin ääri-ideologioiden puoleen käännytään varmasti usein juuri siksi, että ei mahduta vastaavasti liberaalin yhteiskunnan asettamiin ahdistaviin raameihin. Ääri-ideologioilla on siis emansipatorinen tehtävä (eli juuri sen toivon tuominen) sellaisille ihmisille, jotka eivät jaksa juosta huomiotalouden ja eksponentiaalisesti kasvavan ”kilpailukyvyn” oravanpyörässä. Tai toisaalta, jotka eivät jaksa uskoa nurkan takana odottavaan sateenkaaren väreissä hehkuvaan suvaitsevaiseen harmoniaan, jossa diversiteettiä pitää juhlistaa riemurinnoin ja hampaat irvessä.\nHuolimatta siitä, mikä ideologia, liberaali vai konservatiivinen, on vallalla, tarvitsee valta aina vastustajan, paarialuokan. Onko se homot ja mamut vai rasistit ja fasistit, sillä ei ole juuri merkitystä. Sosiologi Robert Michels (1876-1936) aikoinaan sen huomasi: Politiikka ei ole eikä voi olla luokkataistelua eikä demokraattista yhdessä asioista päättämistä vaan se on ylimmän luokan eri faktioiden välistä kamppailua, oligarkiaa, joka hyödyntää rahvasta tykinruokana. Ironista kyllä, Robert Michelsistä tuli myöhemmin fasisti ja Mussolinin kannattaja.\nIlmeisesti brittimies ei kuitenkaan huutanut Britain First, vaan tuo oli uutisankka. Mutta olen samaa mieltä siitä, että nämä toisten nimissä tehtävät iskut ovat ongelma.\nViimeaikaisissa kahvipöytäkeskusteluissa monet ovat mananneet ”punavihreitä” yleisesti ja vasemmistoliittoa erityisesti, Li Anderssonin nimikin on tullut monta kertaa esille. Keskustelunaihe: Pohjolan Matkan bussien tuhopoltto. Kovasti ihmiset tuntuvat yhdistävän terrorinomaisen turkistenvastustamisen näihin puolueisiin, vaikka tuskinpa sen paremmin vasemmistoliitto kuin vihreätkään puolueina minkäänlaisia tuhopolttoja tai vahingontekoja hyväksyvät.\nElämme raakoja aikoja.\nEdellinen Edellinen artikkeli: Raide-Jokeri on historiallinen päätös\nSeuraava Seuraava artikkeli: Vihreät puolustavat keskuspuistoa – ja yleiskaavaa


Nettiturvallisuutta – Mediakasvatuskeskus Metka\nNetti on monelle yhteisöllisyyden, ystävyyden ja omien harrastusten areena. Netissä tavataan samankaltaisia ihmisiä, keskustellaan vaikeistakin asioista avoimesti, jolloin nettiyhteisöt toimivat vertaistuen paikkana. Netissä useimmin ulkonäköpaineista kärsivät pääsevät paineistaan irti, kun voi keskustella ihmisten kanssa katseilta suojassa. Toisaalta kasvoton ja eleetön viestintä synnyttää väärinymmärryksiä ja huijaukset ovat yleisiä.\nYhteiset pelisäännöt netissä suojaat julkaisijoita ja turvaavat yksilön oikeuksia. Netti on oppimisen alusta ja viihteen valtatie, mutta ennen muuta se on tiedotusväline, jota säätelee Suomen laki . Lakiin on kirjattu henkilötietoihin ja tietosuojaan liittyviä seikkoja yksityisyyden suojaamiseksi. Henkilötietojen suojaaminen on yksi nettiturvallisuuteen liittyvä teema eettisen toiminnan ohella. Netin käytön helppous voi helposti johtaa mielikuvaan, että kaikki on sallittua. Nimettömien kommentointi ja oudot pyynnöt voivat olla netissä liikkujalle uhkaavan tuntuisia, ja aiheuttaa hämmennystä.\nNettiturvallisuus tarkoittaa montaa asiaa: tietoturvallisuutta, tietosuojaa ja eettistä toimintaa.\nLukuvinkki! Tietosuojavaltuutetulla on lain mukaan velvollisuus huolehtia toimialaansa kuuluvasta tiedotustoiminnasta. Myös viranomaisten toiminnan julkisuudesta annettu laki ja asetus velvoittavat viranomaisen tiedottamaan toiminnastaan ja palveluistaan sekä yksilöiden ja yhteisöjen oikeuksista ja velvollisuuksista toimialaansa liittyvissä asioissa. Lue lisää Tietosuojavaltuutetun toimiston sivuilta.\nLinkkivinkki! YLE:n uutisessa tuodaan esiin tietoturvahölmöyksien viiden kärki.\nNettiturvallisuuden peruspilari on tietysti haittaohjelmilta suojattu tietokone tai tablet-laite. Haittaohjelmat voivat pahimmassa tapauksessa kerätä käyttäjän tietämättä hänen henkilötietojaan. On syytä myös käyttää harkintaa epäilyttävien sähköpostiviestien kanssa. Huijausviestit saattavat vaatia jotain tunnistietojasi ja viestin lähettämistä eteenpäin. Erilaiset käyttöehdot ja tietosuojalausekkeet voivat tuntua puuduttavilta, mutta etenkin usein käyttämilläsi sivustoilla niihin kannattaa tutustua tarkasti. Usein nettisivustojen ja -sovellusten perusperiaate on, että käyttämällä palvelua hyväksyt siihen liittyvät ehdot:\nKäyttämällä nettisivua sitoudut noudattamaan kulloinkin voimassa olevia käyttöehtoja. Koska nettisivujen omistaja voi aika ajoin tehdä muutoksia käyttöehtoihin, on syytä tutustua ehtoihin. Mikäli et hyväksy käyttöehtoja, parasta on olla käyttämättä nettisivuja. (Kyberturvallisuuskeskus)\nVerkkopalvelut myös muuttavat käyttöehtojaan melko usein, joten esimerkiksi ajantasaisista yksityisyysasetuksista kannattaa huolehtia. On myös hyvä muistaa, että kaikki verkkoon laitettu yksityinen tieto voi joku päivä muuttua julkiseksi.\nTehtävävinkki! Keskustelkaa siitä, mitä kukin netissä julkaisee. Millaisia sisältöjä jaetaan ja keiden kesken? Mitä henkilötiedot oikestaan ovat? Mistä nettisivustojen käyttöehdot voi tarkistaa.\nLapsia ja nuoria ei pysty valvomaan netin käytössä joka hetki. Lähtökohta on, että pienempien lasten kassa netissä toimitaan yhdessä, ovat jo hieman vanhemmat lapset kovinkin aktiivisia ja itsenäisiä. Omat mobiililaitteet ovat osa identiteettiä ja netin tapahtumat kuuluvat yksityisyyden piiriin. Tämä on haasteellinen tilanne, koska nuorilla on nyt uusi foorumi, jossa voivat törmätä epäilyttäviin lähestymisyrityksiin. Toisaalta netin avoimet yhteisöt ovat vieläkin turvallisempia kuin esimerkiksi puistojen laitamat illan hämärissä.\nHuijausviestien kohderyhmänä ovat tietysti vanhemmat ihmiset, mutta jo yhä nuoremmat lapset ovat mukana netin avoimissa yhteisöissä ja saattavat törmätä epämiellyttävään ehdotteluun tai kommentointiin. Usein lapset ja nuoret joutuvat epämiellyttävän viestinnän kohteeksi itsestään riippumattomista syistä, joskus tilanteisiin hakeudutaan oma-aloitteisesti. Nettituttujen kanssa on mukavaa käydä keskustelua samoista mielenkiinnonkohteista, mutta raja sopivan ja sopimattoman keskustelun välillä täytyy olla selvä.\nEettisen toiminnan periaatteita rikotaan myös netissä. Erittäin kiusallista periaatteiden rikkomisesta tulee silloin kun kohteena ovat lapset ja nuoret. Nettihäirintä usein jää piiloon, koska häirinnän kohteena olevat eivät uskalla kertoa tapahtuneesta. Lapsille suunnattauja ohjeita netin turvalliseen käyttöön ja nettihäirinnästä puhumiseen on paljon. Tässä opetusmateriaalissa on sovellettu Helsingin Sanomien artikkelia (2.12.2016) ja Mannerheimin Lastensuojeluliiton Nuorten netti -materiaalia:\nF iksu pärjää aina! Kiinnitä huomiota siihen, millaisia kuvia nettituttu julkaisee itsestään, kuinka kauan hän on ollut rekisteröityneenä yhteisöpalveluun ja millaisia tuttavuuksia hänellä tuossa yhteisöpalvelussa on. Paras keino olla varma nettikontaktin luotettavuudesta on se, että joko itse tai joku lähipiiristä tuntee henkilön jo entuudestaan esimerkiksi koulun tai harrastusten kautta.\nR atkaise ongelmat aikuisen kanssa! Nettitutun tapaamisesta tulee aina kertoa mieluiten omalle huoltajalle tai muulle luottoaikuiselle. Jos aikuiselle ei kehtaa kertoa, kannattaa kertoa edes kaverille tai sisarukselle – on ehdottoman tärkeää, että joku luotettava ihminen tietää, mihin olet menossa ja ketä olet menossa tapaamaan.\nI lmianna outo tyyppi! Jos havaitset toimintaa, joka muistuttaa mielestäsi nettikiusaamista, ahdistelua tai häirintää ilmianna kiusaaja heti ja pidä siitä meteliä. Vaikka kiusattuna et olisikaan sinä itse voit silti olla reilu ja auttaa kaveria.\nI ltaisin ei kannata lähteä tapaamiisiin! Jos päätät lähteä tapaamaan nettituttua tapaaminen pitää sopia julkiselle paikalle sopivaan kellon aikaan. Lähikahvilasi on oiva paikka, jossa on paljon ihmisiä ja josta on helppo poistua, jos tilanne käy epämiellyttäväksii. Älä lähde kuutamokävelyille ventovieraan kanssa.\nK unnioita muita! Mieti millaista tekstiä käytät sosiaalisessa mediassa. Olen itse vastuussa siitä mitä kirjoitat. Jokainen tulkitsee lukemansa tekstin aina vähän erilailla. Kunnioittavan keskusteluotteen avulla saat enemmän ystäviä kuin olemallla moukkamainen ja provosoiva.\nK ommentoi itse asiallisesti! Vaikka saisitkin muilta ilkeitä viestejä, älä anna sen ärsyttää. Hillitse itsesi ja kommentoi asiallisesti takaisin. Tällä tavoin et syyllisty samaan ala-arvoiseen käytökseen.\nI lmoita oudosta viestistä heti! Jos saat epäilyttäviä viestejä kerro niistä heti äläkä jää pohtimaan yksin viestien sisältöjä. Keskustele avoimesti ja kysy ovatko muut saaneet outoja viestejä? Keskustelun kautta muutkin osaavat varautua.\nTehtävävinkki! Keskustelkaa mitä tarkoittavat provosointi, epäasiallinen kommentointi ja nettihäirintä. Milloin nettikeskustelu ylittää sopimattomuuden rajat?\nApua lapselle ja nuorelle on saatavilla! Netari on Pelastakaa Lasten nettipalvelu, jossa voi keskustella luottamuksellisesti aikuisen kanssa tai liittyä erinäisiin ryhmächatteihin ikätoveriesi kanssa. Tarkista chattien aukioloajat nettisivuilta. #uskallakertoa\nNETTIVIHAN JA VÄKIVALLAN SUHTEESTA\nVihaa lietsovien nettiyhteisöjen rooli väkivallantekojen taustalla puhuttaa meitä kaikkia. Mitään selvää yhteyttä ei voida vielä todentaa. On kuitenkin syytä keskustella teemoista, jotka koskettavat ihmisiä ympäri maailman.\nVäkivaltainen radikalisoituminen on prosessi, jonka myötä yksilöt päätyvät käyttämään väkivaltaa tai uhkaamaan sillä, kannustamaan siihen tai oikeuttamaan se aatemaailmalla perustellen. Suomessa radikalisoitumisen taustalla on aina useita syitä, eikä radikalisoituneilla henkilöillä ei ole yhtä profiilia. Radikalisoitumisen taustalla vaikuttavat tekijät liittyvät yksilöön, hänen elämäntilanteeseensa ja yhteiskuntaan. Yhtenä tärkeimmistä tekijöistä mainitaan usein ulkopuolisuuden kokemukset, syrjintä ja rasismi. Tilannetekijät vaikuttavat siihen, miksi jotkut yksilöt radikalisoituvat ja toiset eivät. Radikalisoitumisen yhteydessä puhutaan myös ekstremismistä, joka tarkoittaa väkivaltaisiin ryhmiin liittymistä ja sitä kautta myös väkivallan tekoja.\nLukuvinkki! Mediataitokoulun blogissa pohditaan keinoja disinformaation tunnistamisessa, eli miten medialukutaitoa vahvistetaan.\nTehtävävinkki! Kirjoittakaa oma muistilista mitä pitää tehdä, jos joku havaitsee outoja sisältöjä netissä. Ottakaa huomioon ainakin seuraavat seikat:\nV älitä tieto heti eteenpäin aikuiselle!\nA pua on saatavilla, joten älä jää epämiellyttävän tunteen kanssa yksin.\nA rvioi viestin alkuperää. Mieti kuka viestin on kirjoittanut ja miksi.\nR yhdy rohkeasti toimeen ja sano ääneen mikä oli outoa tai pelottavaa.\nA nna kaverin lukea sama viesti ja keskustelkaa sen sisällöstä yhdessä.\nMuistilistan voi lukea ääneen ja nauhoittaa sen äänitiedostoksi.\nHUIJARI HIIPPAILEE NETISSÄ\nAiemmin huijausviestin pystyi erottamaan tökeröstä suomenkielestä tai epämääräisestä ulkoasusta, mutta nyt käyttäjältä vaaditaan enemmän tarkkaavaisuutta. Tässä materiaalissa tarkastellaan huijausmenetelmiä, joita Viestintäviraston Kyberturvallisuuskeskus on kirjannut yleisimpiä huijausmenetelmiä. Esiteltävät menetelmät ovat esimerkinluontoisia, eivätkä kata kaikki mahdollisia huijauksia.\nNigerialaishuijaus. Huijaus perustuu uhrin hyväuskoisuuden väärinkäyttöön. Nigerialaishuijaukselle tyypillistä on, että uhrille uskotellaan että hän on voittanut lotossa, tai että hänen kaukainen sukulaisensa on jättänyt suuren perinnön.\nTietojenkalastelu. Tietojenkalastelua tehdään mm. pankkitunnusten, luottokorttinumeroiden, sähköpostitunnusten ja sosiaalisen median tunnusten saamiseksi. Tietojenkalastelu alkaa tyypillisesti sähköpostilla, jossa käyttäjä jonkin verukkeen nojalla ohjataan tietojenkalastelusivulle.\nMobiilimaksuominaisuutta on käytetty väärin. Monet teleyritykset tarjoavat verkkosivujen ylläpitäjille ratkaisua, jossa verkkosivu voi laskuttaa tarjoamansa palvelun sivulla vierailevan käyttäjän normaalin matkapuhelinlaskun yhteydessä. Tämä palveluiden tilaamista ja maksavista kätevöittävä toiminto on valitettavasti aiheuttanut myös vahingossa klikattuja maksuja.\nLiian hyvät tarjoukset saattavat olla tilausansoja. ”Onneksi olkoon – saat uuden iPhone XR (sisältää 3 päivän kokeilun)” ”Hanki iPhone XR -puhelin, hinta 1 euro” Viimeaikoina on yleistynyt huijaus, jossa käyttäjälle luvataan esimerkiksi uusi älypuhelin tai jokin muu houkutteleva tuote eurolla. Taustalla saattaa olla luottokortti- tai pankkitietojen kalastelu.\nLahjakortti edellyttää soittoa maksulliseen numeroon ”Voita lahjakortti Suomen suurimpaan huonekaluliikkeeseen! Vastaa seuraaviin 3 kysymykseen selvittääksesi, voimmeko lähettää 700€ lahjakortin sinulle.” ”Voita VR- lahjakortti arvoltaan 300 euroa! ” Rikolliset mainostavat houkuttelevaa lahjakorttia esimerkiksi huonekaluliikkseeseen tai VR:lle, kunhan vain vastaa muutamaan kysymykseen, kuten kuinka usein matkustaa junalla.\nAikuisille suunnattuja ohjeita eettiseen ja vastuulliseen toimintaan netissä on paljon. Netikettiä on tuotu esiin monesta eri näkökulmasta. Tähän opetusmateriaaliin on valikoitunut Helsingin yliopiston viestinnän oppiaineen mediaetiikan kurssilaisten tuotokset. Sosiaalisen median eettisistä säännöistä aikuisille -listaus toimii esimerkkinä siitä johtoajatuksesta, jonka avulla jokainen sananvapauden kannattaja voi omalta osaltaan kantaa vastuun suvaitsevamman keskustelukulttuurin luomisesta:\nErottele tieto ja mielipide. Esitä tietona vain sellaista, mikä on totta. Erota oma pohdintasi, kantasi ja arvelusi tiedosta.\nPerustele väitteesi. Tuo lähteesi ja perustelusi selvästi esille. Muuten muut eivät voi arvioida sanomaasi. Pohjaa asiantuntemukseen.\nMyönnä ja korjaa virheesi. Kaikki tekevät virheitä. Älä selittele turhaan. Anna yleisöllesi mahdollisuus huomauttaa virheistäsi.\nOle avoin. Tuo esiin oma osuutesi käsiteltävänä olevaan asiaan. Älä jätä kertomatta, jos viestistäsi voi koitua sinulle rahallista tai muuta hyötyä.\nÄlä jankuta. Kyseenalaista myös omat kantasi ja ole valmis muuttamaan niitä. Muuten vakuutat vain ne, jotka ovat jo valmiiksi samaa mieltä kanssasi.\nÄlä provosoi. Omia kantoja esittäessä on lupa olla kärkevä, mutta turhaan provosoimalla tai provosoitumalla syöt vain omaa uskottavuuttasi.\nÄlä johda harhaan. Myös toden väitteen voi esittää tavalla, joka antaa asioista väärän kuvan. Ole rehellinen yleisöllesi.\nKunnioita toisten ihmisarvoa. Toisten ihmisten henkilökohtaisia ominaisuuksia on syytä tuoda esiin vain silloin, kun niillä on todellista ja olennaista merkitystä viestisi kannalta.\nKunnioita toisten yksityisyyttä. Toisten yksityisasioiden tuominen esiin on tarpeetonta ja usein loukkaavaa. Sama koskee omaakin yksityiselämää.\nKunnioita oikeutta. Jokaisella on oikeus tulla tuomituksi lain mukaan. Ketään ei saa leimata syylliseksi ennen tuomiota. Myös rikoksesta tuomitulla on oikeus yksityisyyteen.\nMieti, kenelle viestisi välittyy. Pyri siihen, että jakamasi tieto on merkityksellistä ja kiinnostavaa yleisöllesi. Käytä hyväksi mahdollisuuksia rajoittaa yleisöä.\nÄlä aiheuta harmia. Jos viestistäsi voi aiheutua haittaa tai mielipahaa toiselle, älä julkaise sitä, ellei asiasi ei ole erityisen tärkeä.


huhtikuuta 2017 ~ Matot rullalla\npvm: 29.4.17 | Tunnisteet: kuvat\nOlisikos aika päivittää blogi taas.. Ehkäpä joo.\nUlkoasuakin taas säädin. Melkein tekisi mieli ottaa kokeiluun joku noista uusista Bloggerin valmisulkista, mutta ehtii niitä testailemaan myöhemminkin.\nBanneri meni vaihtoon vaikka siitä tykkäsinkin kovasti, pian on kuitenkin jo toukokuu ja tuntuu hassulta että bannerissa näkyisi vieläkin koirilla villapaitojen kaulukset. 😄\nOtsikko on melko dramaattinen, mutta ehkä myös jotenkin inspiroiva? Tää kevät on ollut nyt aika rasittavaa aikaa, tuntuu että koko ajan joku asia menee päin pyllyä ja stressiä vaan pukkaa. Voin kertoa, että kun esim. kaksi pesukonetta hajoaa lyhyen ajan sisään, niin siinä kohtaa on melko hankala pysyä positiivisena. 😶\nLisäksi tuntuu että kevät etenee tosi hitaasti kun koko ajan on niin kylmä! Ärr! Luntakin satelee vielä välillä. Talvella sitä sai vaan epätoivoisesti odotella ja keväällä sitä sitten tulee vaikkei enää tarvitsisi..\nAnyway.. On tässä taas muutakin asiaa kuin pelkkää valitusta.\nTätä tulevaa tekstiseinämää kun tässä mietin, niin ihan naurattaa se kuinka joskus tästä blogista oli tarkoitus tehdä pelkkä kuvablogi, yritin kovasti pitää tekstin minimissä. Nykyään taas tykkään kun saan tänne avautua vaikka kuinka pitkästi, vaikka joskus ihan pelkkä kuvapostauskin on paikallaan. Saas nähdä koska seuraava jyrkkä minimalismi-innostus tulee.\nYllä tuoreita mettäkuvia (Paju puuttuu näistä kuvista sattuneesta syystä), loput postauksen kuvat onkin sitten jälleen ihan silkkaa kännykän kuvalaarin tyhjäystä.\nKaikki kolme ovat käyneet läpi perinteisen kevätpesun. Tytöt pesin melko pian edellisen postauksen julkaisun jälkeen, Pajun pesua oli tarkoitus lykätä siihen asti että ne sen päähaavat ovat varmasti parantuneet.\nNo, n. viikko tyttöjen pesemisen jälkeen oli pakko pyykätä penskakin, kun se muuntautui koirapuistossa kirjaimelliseksi paskapääksi: ÄLLÖVAROITUS!\nPuistossa kävi narttu, jolla oli juuri loppuneet juoksut. Paju sitten seurasi sitä neitoa ihan täysin himojensa vallassa, eikä tullut pois sen pyrstöstä edes siinä vaiheessa kun toinen alkoi vääntämään torttua. Ja sieltähän tuli sillä kertaa vetelää tavaraa.. En ehtinyt saamaan poikaa sieltä pois ajoissa. Juuh. Sontaa oli päässä, niskassa, selässäkin.\nMutta onpas vaan kivaa pestä noin pieni otus, lavuaari toimi sille kylpyammeena. Ihan kiltisti antoi pestä vaikka jännittikin melkoisesti, sehän oli sen eka pesukerta ikinä.\nEn ottanut nyt tytöistä pyyhemökötyskuvia tällä kertaa, tässä sen sijaan Paju samassa tilanteessa 😍:\nÄllövaroitus tässäkin kohtaa kai?\nWaltteria rapsutellessa tuli turkin seasta vastaan pari pientä ötökkää, joita aluksi luultiin punkeiksi. Myöhemmin niitä kuitenkin löytyi Waltsulta lisää, ja siinä kohtaa tietysti tajuttiin että lajintunnistus meni pieleen ja täitähän ne olivat.\nSiitä heti syöksyttiin apteekkiin hakemaan koko konkkaronkalle (mun kissoja myöten) ulkoloishäädöt ja varoiteltiin koirakavereiden omistajia asiasta että tietävät tutkia & lääkitä omansakin.\nTaidettiin saada ne ällötykset kiinni ajoissa, kun muissa koirissa ei näkynyt mitään elävää ja hyvin pian häätölitkujen "asentamisen" jälkeen Waltterista tippui kuolleet salamatkustajat pois.\nSitten vaan siivottiin kukin kotimme vähän tavallista tarkemmin ja varsinkin koirien pedit jne. käsiteltiin/pestiin kunnolla. Saunaa ei ole, mutta höyrypesurilla käytiin ahkerasti paikkoja läpi, hyvin saunamaiset kyydithän se vekotin voi parhaimmillaan antaa.\nKyllähän oli stressaavaa aikaa, hyi hittolainen. Tulivat ihan painajaisuniin asti nämä ötökät.\nNo, tulipa nyt sitten näin testattua nuo litkumuotoiset ulkoloishäädöt/suojat. Mä en ole aiemmin niitä halunnut käyttää kun pelottaa että sitä päätyy noiden suuhun (tykkäävät pestä toisiaan) ja muutenkin kaikki mahdolliset haitalliset sivuvaikutukset hirvittää, kun oon kuullut tarinoita kärventyneestä ihosta jne.\nIlmeisesti voin huoletta ostaa noita jatkossakin jos joutuu vaikkapa punkkien takia uusimaan käsittelyn, ei tullut mitään oireita. Pitää vaan muistaa heti asennuksen jälkeen vahtia etteivät ole toisiaan nuoleskelemassa liikoja, varsinkin Lulun pitää olla lipomatta koiria ettei sille käy huonosti.\nKun täivaara oli ohi, tuli meille hihuvieraita viikonloppuvierailulle. Valitettavasti jouduin just silloin kauhean flunssan kynsiin taas, joten lenkitys ja kuvaaminen oli vähänlaista. Onneksi on tuo takapiha + veljekset toki painiriehurallittivat sisälläkin oikein mielellään.\nPajulla on vihdoin sadevarustusta! En ollut sille vielä hankkinut mitään, kun odottelin että se saavuttaisi aikuisen mitat ettei kallis kaapu jäisi sitten heti pieneksi. Tämä nipin napin sopiva haalari maksoi vain kympin, saa luvan käyttää tätä siihen asti kunnes hankin sille oman Kunnon Sadetakin.\nKun laitettiin nuo loishäädöt niskaan, niin alkoi kivasti satamaan monta päivää putkeen, ja se litkuhan ei saisi kastua ettei teho lopu. Siinä vaiheessa Pajulla ei ollut vielä tätä haalariakaan, joten tein hauskan hätäviritelmän: kakkapussiin reikä, pää reiästä sisään, päälle paita pitämään pussia paikallaan. Harmi etten ottanut siitä kuvaa, oli siinä melkoinen viittasankari..\nEdellisessä postauksessa kirjoitin Pajun asennevammasta kotiinlähtöä kohtaan, se oli kovasti sitä mieltä että hän ei anna ottaa kiinni kun pitäisi kotiin mennä. Muutoin luoksetulot toimii, mutta heti kun penska aisti että nyt on edessä The Kiinniotto, niin sitten luikittiin karkuun.\nRatkaisu tähän on aika simppeli, enkä tiedä miksei se heti tullut mieleen vaikka tyttöjenkin kanssa tätä harjoitusta on tullut tehtyä. Tämä muistui mieleen vasta sitten kun kirjoitin avunpyynnön yhteen koirankoulutusryhmään ja loppuun listasin jotain omia ajatuksia/suunnitelmia.\nEli turvallisessa ympäristössä useita luoksetulokäskyjä joiden päätteeksi koira neutraalin elein hihnan päähän, myös pantaan kannattaa koskea samalla. Sitten vaan palkkaus ja koira irti taas. Toistoa toiston perään. Näin koira lopulta tajuaa ettei hihnan päähän joutuminen tarkoita heti kivan irtioloreissun päättymistä, vaan kytketyksi päätyminen on ihan jees juttu.\nKehitystä onkin jo tapahtunut. 😊\nJuoksut 2017, osa 1/2\nPihlalla alkaa pian kolmas viikko juoksuja, Pepillä toinen viikko.\nLöysin niiden juoksupöksyt heti! 👍\n20.4. leikkautin Pajun. Leikkaus meni hyvin ja poika oli turhankin virkeä kun menin sitä hakemaan.. Se oli sellaisessa hoitohuoneessa, oletin että se nukkuu/kyyhöttää siellä ihan töttöröö, mutta kun ovi aukesi, niin tämä syöksyi sieltä ulos kuin raketti! Oli pihalla kuin lumiukko, mutta kova kiire oli silti.\nToipuminen on edennyt kivasti, vielä eilen päivällä oli aika apea mutta iltaan päin mennessä piristyi ja nyt yrittää jo vähän leikkiäkin. Nyt sitten vaan seurailen vointia ja haavan paranemista.\nPenska sai isomman tötterön käyttöönsä, tuli todettua että se pään raapimisen estoon hankittu tötterö oli liian pieni, se päässään se ylettyi alapäähänsä ja päätäkin oppi rapsuttamaan sen kanssa.. Tätä isompaakin jouduin modaamaan vähän, ajoittain turhankin fiksu poika kun käytti kaulurin reunaa haava-alueen raapimiseen! Laitoin teippiä kaulurin reunoihin pehmentämään sitä.\nAluksi vaihdoin syömisen ajaksi pienemmän kaulurin (ilman ei uskalla jättää koska on heti sen haavan kimpussa), mutta nyt se on osoittanut pystyvänsä syömään isomman kanssa, eli olkoot niin sitten.\nNuorena leikkauttaminen herättää tunteita, ja saa mua päin heittää pari virtuaalista tomaattia jos siitä tulee parempi mieli. Kun kauan sitten päätin että seuraava koira on uros, niin oli päivänselvää että se kastroidaan jossain vaiheessa. Ajankohta vaan riippui monestakin asiasta, esim. uroksen käytöksestä narttujen juoksujen aikana (pysyykö suht. järjissään edes tärppipäiviin asti, jonka jälkeen olisi voinut kokeilla heittää hoitoon/eristää).\nValitettavasti Paju osoittautui niin mahdottomaksi himohiireksi että päätin hoitaa leikkautuksen jo nyt. Kävi ylikierroksilla ja oli oikeasti aika tuskaisenkin oloinen välillä, meni siskolle hoitoon hetkeksi ja oli sielläkin ihan päästään pyörällä (tosin osaksi varmaan siksi ettei ole tottunut vierailuun).\nToivottavasti poika rauhoittuu ja sen olo helpottuu tämän myötä, jos vaikka ei tarvitsisi olla niin maaninen narttujen perään enää. Merkkailukin alkoi kiinnostaa vähän liikaa, saas nähdä loppuuko sekin. Aika näyttää miten käy.\nUros voi onnistuneesti astua ainakin pari viikkoa kastroinnin jälkeenkin, joten ollaan nyt vielä varovaisia.\nKululaskelma: ohi on\nLopetin kulujen laskemisen, se alkoi vaan ahdistaa, varsinkin kun tämä vuosi on nyt tällainen että suunnilleen koko ajan tulee jotain yllättävääkin maksettavaa. Opettavainen kokeilu vaikka lyhyeksi jäikin, ehkä kokeilen joskus uudestaan.\npvm: 22.4.17 | Tunnisteet: huoltotoimenpiteet, juoksut, kuvat, kännykästä, ostokset, pesupäivä, terveys, vaatekaappi, valivalivali, vierailevat tähdet


Opintojen suunnittelu Kaurialan lukiossa | Kurssikuvaukset, opiskeluaika\nKaurialan lukion tarjonta on monipuolinen. Täältä löydät tietoa tarkempaa tietoa opetussuunnitelmista, erilaisista lukion kursseista/opintojaksoista ja niiden suoritusmuodoista. Koska lukio-opinnot ovat teoriapainotteisia, kannattaa lukujärjestykseen valita myös taito- ja taideaineita. Myös vieraiden kielten osaaminen voi tulevaisuudessa kullanarvoista.\nOpinto- ja kurssitarjotin 2022-2023\nOppikirjat 2022-2023 (abien ryhmät, ei oppivelvolliset)\nOpetussuunnitelma 1.8.2021 tai sen jälkeen aloittavilla\nTäydennämme tähän tietoa uuden opetussuunnitelman osalta kesän ja alkusyksyn 2021 aikana. Uudessa opetussuunnitelmassa opinnot mitoitetaan opintopisteinä ja suoritetaan opintojaksoittain.\nMatematiikka- ja luonnontiedelukion opetussuunnitelmaLataa\nOpetussuunnitelma ennen 1.8.2021 aloittaneilla\nLyhyistä kurssikuvauksista (alempana tällä sivulla) löydät perustiedot kaikista lukiossa tarjottavista kursseista. Kurssien keskeinen sisältö ja suoritusjärjestys ilmenevät kurssiesittelyistä. Yksityiskohtaiset, tarkat tiedot oppiaineiden tavoitteista, kurssien tavoitteista, sisällöistä ja arvioinnista saat opetussuunnitelmasta. Suunnittelua kannattaa tehdä huolellisesti ja tarvittaessa yhdessä opinto-ohjaajan kanssa.\nKiinnitä huomiota siihen, että kaikkia kursseja ei tarjota joka lukuvuosi. Tällaisia kursseja ovat erityisesti useat soveltavat kurssit sekä jotkin syventävät kurssit. Osa kursseista tarjotaan joka toinen vuosi (esim. musikaalikurssit). Lisäksi kurssien suoritusaikatauluun vaikuttaa se, mitä yo-kokeita aiot kirjoittaa ylioppilastutkinnossa ja miten hajautat yo-kirjoitukset. Eri oppiaineiden yhteydessä on suosituksia kurssien valitsemisesta eri opintovuosille, jotka näkyvät ainevalintakortista. Kurssivalintojen ja ylioppilaskokeiden vaikutusta jatko-opinto-mahdollisuuksiisi käsitellään jo ensimmäisenä opintovuonna mm. opinto-ohjauksen tunneilla.\nYlioppilastutkinto on nykyään kokonaan sähköinen. Tietokoneisiin liittyviä teknisiä vaatimuksia kannattaa tarkistaa Ylioppilastutkintolautakunnan sivuilta. Lukiossamme panostetaan tietotekniikan käyttöön opetuksessa. Moodle ja OneDrive-pilvipalvelu ovat ahkerassa käytössä kursseilla, laskinohjelmia ja muita opintojen ja työelämän kannalta tärkeitä ohjelmia harjoitellaan kursseilla sekä ensimmäisen vuosikurssin AT-perehdytyksessä.\nLyhyet kurssikuvaukset (opetussuunnitelma 2016)\nÄidinkieli ja suomi toisena kielenä (S2)Avaa PDF\nBiologia, maantiede, fysiikka, kemia, tieto- ja viestintäteknologiaAvaa PDF\nHistoria ja yhteiskuntaoppiAvaa PDF\nUskonto, elämänkatsomustieto, filosofia ja psykologiaAvaa PDF\nTerveystieto ja liikuntaAvaa PDF\nMusiikki ja kuvataideAvaa PDF\nMuut opinnot 1: opinto-ohjaus, teemakurssit, diplomit, taiteiden väliset kurssitAvaa PDF\nMuut opinnot 2: kansainvälisyys ja kulttuuriAvaa PDF\nLukio-opinnot voi suorittaa 2–4 vuodessa. Jos haluaa huomattavasti nopeuttaa opiskelutahtia, voi joutua suorittamaan opintoja itsenäisesti opiskellen ja mahdollisesti käyttämään hyväkseen myös kesälukukausia ja Hämeenlinnan lyseon aikuislinjan ilta- ja verkko-opintoja.\nSuoritat opinnot kolmessa vuodessa, jolloin voit aloittaa ylioppilaskokeiden suorittamisen toisen vuoden keväällä tai kolmannen vuoden syksyllä ja saat tutkinnon valmiiksi kolmessa vuodessa, jolloin aikaa opintoihin on 13 jaksoa ja valmistut keväällä.\nSuoritat opinnot kahdessa ja puolessa vuodessa ja saat yo-tutkinnon valmiiksi viimeistään kolmannen vuoden syksyllä, jolloin aikaa opintoihin on 11 jaksoa ja valmistut syksyllä.\nSuoritat opinnot kolmessa ja puolessa vuodessa ja saat yo-tutkinnon valmiiksi neljäntenä syksynä, jolloin opiskeluaikaa on 16 jaksoa javalmistut syksyllä.\nSuoritat opinnot neljässä vuodessa ja saat yo-tutkinnon valmiiksi neljännen vuoden keväällä, jolloin aikaa opintoihin on 18 jaksoa ja valmistut keväällä.\nSuositeltavin ja yleisin aikataulu lukio-opintojen suorittamiseksi on vaihtoehto 1), jolloin lukio-opinnot valmistuvat kolmessa vuodessa. Tämä tarkoittaa sitä, että opintokertymä ensimmäisen ja toisen opintovuoden aikana on vähintään 60 kurssia/120 opintopistettä. Näin kolmannen vuoden kolmeen ensimmäiseen lukuvuosijaksoon jäisi 15 suoritettavaa kurssia/30 opintopistettä. Suosittelemme kuitenkin, että suoritat opintoja enemmän kuin juuri minimimäärän (75 kurssia/150 opintopistettä).\nNeljän vuoden ohjelma voi olla tarpeellinen vaihtoehto esimerkiksi laajan opinto-ohjelman, opintojen uusimisen tai aikaa vievän harrastuksen vuoksi. Normaaleja kolmen vuoden opintoja suositellaan opintojen suunnittelun yleiseksi lähtökohdaksi lukiota aloitettaessa. Opiskeluaikaa voi kuitenkin joustavasti muuttaa lukio-opintojen aikana. Anomus opintojen laajentamisesta kolmeen ja puoleen tai neljään vuoteen on aina tehtävä kirjallisena yhdessä opinto-ohjaajan kanssa. Opintojen tehokas eteneminen neljän vuoden opinnoissa edellyttää hyvin tarkkaa, koulussa hyväksyttyä suunnitelmaa opintojen ja yo-kokeen yhteensovittamisesta.\nLähiopetus tarkoittaa, että opiskelija osallistuu oppituntityöskentelyyn ja tekee vaaditut tehtävät ja muut suoritukset sovittujen opetussuunnitelmaan pohjautuvien vaatimusten mukaan (esim. kokeet, kotiesseet, sanakokeet, tutkielmat, suulliset esitykset yms.).\nOpintoja on mahdollisuus suorittaa myös itsenäisesti. Itsenäisestä suorittamisesta tulee tehdä sitova kirjallinen sopimus asianomaisen opettajan kanssa ennen kurssin/opintojakson alkua ja ennen uuden lukuvuosijakson alkua. Erityisestä syystä (esim. terveys, opinto-ohjaukselliset syyt) voidaan poiketa mainitusta aikarajasta.\nItsenäisen suorittamisen lomakkeita on saatavilla lomaketelineessä. Yhteisessä sopimuksessa määritellään tenttimisajat ja väli- ym. tehtävien palautusajat sekä muut tenttimiseen liittyvät menettelytavat. Itsenäisesti suoritettavien opintojen vaatimukset ovat samat kuin lähiopetuksenkin. Itsenäisesti suoritetuista opinnoista ei voi saada hylättyä arvosanaa (ks. tarkemmin ops), eikä hylätystä tenttisuorituksesta saa merkintää rekisteriin.\nJoidenkin kurssien (kuten liikunnan, vieraiden kielten suullisten kurssien/opintojaksosen, ilmaisutaidon, työkurssien(-opintojaksojen yms.) suorittaminen itsenäisesti tenttimällä ei ole mahdollista, sillä työtavat, sisällöt ja/tai arviointiperusteet voivat olla itsenäisesti suoritettuna haasteellisia. Lisätietoja itsenäisen suorittamisen mahdollisuuksista saa kunkin aineen opettajilta. Opetussuunnitelmassa on kunkin kurssin/opintojakson kohdalla mainittu, mikäli itsenäinen suorittaminen ei ole mahdollista.\nItsenäisen suorittamisen lomakeAvaa PDF\nVuosittain koulussa toteutuu monia projekteja, joista osa on tiedossa lukuvuoden alkaessa. Projekteista järjestetään lukukauden aikana tiedotustilaisuuksia, ja niistä ilmoitetaan koulun infomonitorilla. Joistakin projekteista saa opintosuoritukset projektisuunnitelmassa mainitulla tavalla.\nSäädösten mukaan muualla kuin lukiossa suoritettuja opintoja voidaan lukion oppimäärään (75 kurssia/150 opintopistettä) hyväksyä sen mukaisesti kuin lukion tuntijako sallii (pakollisia 47-51 + 10 syventävää kurssia/94-102 + 20 opintopistettä), loput kurssit voivat olla syventäviä tai soveltavia/paikallisia opintojaksoja). Hyväksyjä on rehtori tai hänen valtuuttamansa henkilö.\nLukiokurssiksi/opintojaksoksi voidaan hyväksyä suoritus, joka on lukion opetussuunnitelman tavoitteiden mukainen, pohjaa peruskoulun oppimäärään ja on kestoltaan vähintään 30 läsnäolotuntia. Kurssien tulee olla muiden oppilaitosten järjestämiä ja kurssin/opintojakson opettajalla on oltava opettajakelpoisuus. Koululle toimitettavasta alkuperäisestä todistuksesta tulee ilmetä eriteltyinä opintojen keskeinen sisältö, laajuus tunteina, opetuksen antajan pätevyys ja suorituksen arviointi.\nVaihto-oppilasvuoden lukiotasoisista opinnoista hyväksytään erikseen neuvoteltavat suoritukset. Perusperiaatteena on, että yksi kurssi vastaa ympärivuotista yhden viikkotunnin opiskelua. Kun lukio-opintoihin anotaan hyväksyttäväksi ulkomaisia opintoja, tulee opiskelusuorituksista olla selkeä eritelty näyttö: opiskelupaikan taso, opintojen laatu ja kesto tunteina, arviointi ja/tai osallistuminen poissaoloineen sekä suoritustaso.\nIlman näiden tietojen ilmenemistä todistuksesta vaihto-oppilasvuoden opintoja ei voida lukea hyväksi lukio-oppimäärään. Vaihto-oppilasvuodesta voidaan laskea kertyvän 1-8 lukiokurssia/2-16 op riippuen vuoden aikana opiskeluista kursseista.\nAnomus muualla suoritetun kurssin hyväksymisestäAvaa PDF\nSivua päivitetty 23.6.2022 kello 14:26


by Corinne Hofmann | |\nRegistered by sakirmo of Turku, Varsinais-Suomi / Egentliga Finland Finland on 11/26/2018\nJournal Entry 1 by sakirmo from Turku, Varsinais-Suomi / Egentliga Finland Finland on Monday, November 26, 2018\nSveitsiläinen Hofmann muistelee neljää vuotta, jotka hän vietti Keniassa masaisoturin kumppanina.\nJournal Entry 2 by sakirmo at M&M Kuntotalo in Turku, Varsinais-Suomi / Egentliga Finland Finland on Friday, December 07, 2018\nReleased 3 mos ago (12/7/2018 UTC) at M&M Kuntotalo in Turku, Varsinais-Suomi / Egentliga Finland Finland\nJournal Entry 3 by AnonymousFinder at Piikkiö, Varsinais-Suomi / Egentliga Finland Finland on Saturday, December 22, 2018\nHieno selvitymistarina ja osoitti minulle, miten helppoa arkeni on!\nHarvemmin kauppareissu kestää päiviä kuin myös renkaanvaihto. Hauskasti minulle sattui rengasrikko samalla viikolla, kun olin lukenut tätä kirjaa. Kiireisen työviikon ja jouluhermoilujen keskellä ! Mutta: Kuinka helppoa olikaan, kun mies soitti vakuutusyhtiöön ja 20 min:ssa oli renkaanvaihtaja paikalla. Toisin kuin Keniassa., missä kauppareissulla oli henki vaarassa koko ajan. Ja yksinkertaiusen asian hoito kesti viikkoja.\nPudotin arvosanan ysistä, koska olisin kaivannut syvempää analyysiä henkilöistä. Aineksia olisi varmasti ollut tässä tarinassa. Henkilökuvaukset jäivät pinnalliseksi. Kirjailijalla oli ehkä henkinen prosessi vielä kesken. Kirja oli raporttityylinen ja lyhyeen formattiin sisällytetty kattava selostus kirjailijan Kenian elämän oppivuosista. Oma työkirjoitustyylini olisi juuri tälläinen. Siksi kirja olikin helppoa luettavaa ja tempasi mukaansa. Mutta jäin tosiaan itse pohdiskelemaan monelaisia asioita kirjan henkilöistä.\nAivan mahtava persoona tuo kirjan päähenkilö, sopeutuvainen ja ratkaisuhakuinen viimeiseen asti. Kannattaa lukea, niin omat pikku vaikeudet eivät tunnu valittamisen arvoisilta.


Villa Dachita, lomahuvila Aurinkorannikolla - A...\nVilla Dachita, lomahuvila Aurinkorannikolla\nOsasto: Ulkomaan asunnot, Vuokrataan Pinta-ala: 71 m² Huoneita: -\nHINTA 630 e - 1210 e/vko AJANKOHDASTA RIIPPUEN.\nVilla Dachita on erityisen viihtyisä huvila, joka sijaitsee Frigilianan ja Nerjan kaupunkien välillä maaseudulla. Sen useilta terasseilta aukeavat uskomattoman upeat panoraamamaiset vuoristo- ja merimaisemat.\nHuvilan piha on todella hieno. Siellä on runsaasti kasveja, useita sekä varjoisia että aurinkoisia kalustettuja oleskelualueita, grilli ja huipennuksena upea uima-allasalue lepotuoleineen. Altaan koko on 5,5 x 3 m.\nPieni sisäpiha, josta on sisäänkäynti huvilaan on todella kutsuva ja saa odottamaan mitä onkaan huvilan sisällä...\nJa onhan siellä, harvinaisen kodikkaasti ja hyvällä maulla tehtyä sisusta saa hakea. Huvilassa on tilaa 71 m2 ja siellä suuri huone, jossa on oleskelu- ja ruokailutila sekä avokeittiö. Huoneen raikkaan keltaiset seinät luovat kodikasta lämpöä ja viihtyisyyttä. Tämän suuren huoneen lisäksi huvilassa on kaksi tilavaa makuuhuonetta ja kaksi kylpyhuonetta.\nOleskelualueella on takka, mukava sohva, kaksi nojatuolia ja televiso, josta näkyy paikallisten kanavien lisäksi useita ulkomaisia kanavia. Siellä on myös DVD- ja CD-soitin.\nOleskelutilan vieressä on avokeittiö, jossa on kaikki tarvittavat varusteet. Siellä on esim. kaasuliesitaso, uuni/mikroaaltouuni, jää/pakastekaappi, astianpesukone, leivänpaahdin, kahvinkeitin ym. Pesukone löytyy omasta erillisestä tilastaan.\nHuoneen toisessa päässä on ruokailuryhmä neljälle ruokailijalle.\nTässä suuressa huoneessa on tehokas ilmastointilaite, jolla voi tarvittaessa joko viilentää tai lämmittää huvilaa.\nPäämakuuhuoneessa on parisänky. Huoneeseen suorastaan tulvii valoa pariovesta, josta pääsee suoraan terassille. Toisessa makuuhuoneessa on kaksi erillistä vuodetta sekä oma kylpyhuone.\nVilla Dachita on huvila, jossa varmasti vietät elämäsi loman!


Sopimusehdot 1.1.2017 | Raahen Vesi\nAsiakas vastaa vesihuoltolaitokselle edellä 2 §:ssä tarkoitettujen maksujen suorittamisesta.\nSilloin kun asiakkaalla on oikeus irtisanoa sopimus tai keskeyttää palvelun toimittaminen, asiakkaan tulee ilmoittaa tästä laitokselle kirjallisesti tai sähköisesti viimeistään kaksi viikkoa ennen haluttua sopimuksen päättymisajankohtaa tai keskeytyksen ajankohtaa.\nKiinteistö liitetään laitoksen vesijohtoon ja/tai jätevesiviemäriin ja/tai hulevesiviemäriin sen mukaan kuin sopimuksessa tarkemmin sanotaan.\nTonttivesijohdon liittämiskohta, jäteveden ja huleveden johtamiseen tarkoitettujen tonttiviemäreiden liittämiskohdat ja -korkeudet, tonttiviemäreiden sijainti laitteineen, vesijohdon painetaso liittämiskohdassa sekä kiinteistölle määritellyt jäte- ja hulevesiviemäreiden padotuskorkeudet ilmenevät tähän sopimukseen liitetyistä piirustuksista/hakemuksesta/lausunnosta.\nJäljempänä näissä sopimusehdoissa jäteveden johtamiseen tarkoitetusta tonttiviemäristä käytetään lyhennettä ”jäteveden tonttiviemäri” ja huleveden johtamiseen tarkoitetusta tonttiviemäristä lyhennettä ” huleveden tonttiviemäri”. Tonttivesijohto ja edellä mainitut tonttiviemärit ovat kiinteistön tonttijohtoja.\nMahdollisesta rakentamisaikaisesta veden toimittamisesta sekä jäteveden ja huleveden johtamisesta sekä näiden laskutuksesta sovitaan erikseen.\nTonttivesijohdon, jäteveden tonttiviemärin ja huleveden tonttiviemärin rakentamisen ja maanrakennustyöt suorittaa kustannuksellaan liittyjä. Muulla alueella kuin liittyjän tontin/kiinteistön alueella voi maarakennustöistä erikseen sovittaessa huolehtia laitos ja laskuttaa liittyjää laitoksen taksan tai hinnaston mukaisesti.\nTonttivesijohdon, jäteveden tonttiviemärin ja huleveden tonttiviemärin hankkii ja asentaa liittyjän kustannuksella liittyjä tai laitos. Jos liittyjä suorittaa tonttijohtojen hankinnan ja asentamisen, laitos määrää ja hyväksyy tonttijohtojen aineen, koon ja sijoituksen. Liitostyön tekee aina laitos liittyjän kustannuksella.\nTonttivesijohdon, jäteveden tonttiviemärin ja huleveden tonttiviemärin kunnossapidosta ja uudelleen rakentamisesta maanrakennustöineen huolehtii kustannuksellaan liittyjä tontin/kiinteistön alueella.\nMuulla alueella kuin liittyjän tontin/kiinteistön alueella olevan tonttivesijohdon, jäteveden tonttiviemärin ja huleveden tonttiviemärin osuuden kunnossapidosta ja uudelleen rakentamisesta voi maanrakennustöistä erikseen sovittaessa huolehtia laitos ja laskuttaa tästä liittyjää.\nMuulla alueella kuin liittyjän tontin/kiinteistön alueella tarkoitetaan tässä sopimuksessa katualueita, liikennealueita, toreja, tiealueita, puistoja ja muita liittyjälle kuulumattomia alueita.\nAsiakas ilmoittaa laitokselle, jos liittymissopimuksen tekemisen jälkeen kiinteistöllä olevaa rakennusta laajennetaan tai sinne rakennetaan uusi rakennus. Asiakas ilmoittaa laitokselle myös, jos kiinteistön käyttötarkoitus muuttuu tai sen vedentarve tai viemäriveden määrä kasvaa tai sen viemäriveden laatu muuttuu olennaisesti siitä, mitä on sovittu kiinteistön liittyessä.\nAsiakas on velvollinen ilmoittamaan laitokselle kiinteistön tai rakennuksen käyttötarkoituksen muuttumisesta, rakennuksen laajentamista tai lisärakentamisesta vähintään kuukautta ennen kuin tilat otetaan käyttöön tai muutos muuten tapahtuu.\nLuovutuksensaaja tulee sopijapuoleksi, kun laitos on hyväksynyt sopimuksen siirron. Laitos ilmoittaa luovutuksensaajalle siirron hyväksymisestä. Siirron hyväksyminen edellyttää, että liittymismaksu on maksettu ja muut sopimuksen ehdot täytetty tai luovutuksensaaja on ottanut edellä mainitut velvoitteet nimenomaisesti vastattavakseen. Muussa tapauksessa luovutuksensaaja katsotaan uudeksi liittyjäksi, jonka kanssa tehdään uusi liittymis- ja käyttösopimus ja jolta veloitetaan liittymismaksu.\nTämä pykälä ei koske arvonlisäverollisia liittymismaksuja.\nLaitos toimittaa asiakkaalle talousvettä ja/tai vastaanottaa asiakkaan asumajätevettä tai laadultaan vastaavia muita käytöstä poistettuja vesiä ja/tai hule- ja perustusten kuivatusvesiä tätä sopimusta ja laitoksen voimassa olevia vesihuollon ja huleveden viemäröinnin yleisiä toimitusehtoja noudattaen. Sitä, mitä näissä sopimusehdoissa sanotaan hulevedestä, sovelletaan myös perustusten kuivatusveteen.\nAsiakas on saanut sopimusta tehtäessä yhden kappaleen laitoksen voimassaolevia vesihuollon ja huleveden viemäröinnin yleisiä toimitusehtoja sekä laitoksen taksan/ hinnaston/ maksuja koskevan asiakirjan.\nIlmoitus omistajan vaihdoksesta\nYleiset toimitusehdot 1.1.2017 (PDF)\nYleistä yhtiön toiminnasta


Markanpilkkuja: Pyörän ulkoilutusta\nTeresa Sjönberg 14. syyskuuta 2015 klo 17.55\nIhana villakarvajalka, kysyin perhosmieheltä :) Söpö tuo koirasetti! Koirasetillä voisi itsekin leikkiä, tai siis askarrella esteitä, öhömm.\nMarkanpilkkuja Myytippa 14. syyskuuta 2015 klo 18.03\nVillakarvajalka, no on siinäkin perhosella nimi. :,D Erkoista, että nuin näyttävästä toukasta tulee sitten tylsän näköinen yöperhonen (piti heti googlettaa). :P Juuripa siksi tuon koirasetin ostinkin, että tuolla jaksan itsekkin leikkiä. Täytyy vaan yrittää olla omimatta kaikkia itselleni ja antaa tosiaan myös vähän lastenkin koiriin koskea. ;D


Siilinjärven uusi kirkkoherra valitaan joulukuussa – kuntalaiset pääsevät tutustumaan ehdokkaisiin - Savon Sanomat\nSavo 14.09.2017 10:21\nSiilinjärven uusi kirkkoherra valitaan joulukuussa – kuntalaiset pääsevät tutustumaan ehdokkaisiin\nEläkkeelle jäävä Siilinjärven kirkkoherra Seppo Laitanen tutustui Vuorelan kirkon valmistuvaan remonttiin kaksi vuotta sitten. Kuva: Marko Happo\nSiilinjärven uuden kirkkoherran valinta järjestetään joulukuun 14. päivä. Paikkaa on hakenut neljä henkilöä: Varpaisjärven kirkkoherra, pappisasessori Olli Kortelainen, Kajaanin vs. seurakuntapastori Matti Oikarinen, Kinnulan ja Pihtiputaan seurakuntien yhteinen kirkkoherra Arja Huuskonen ja uusyrityskeskuksen johtaja Antti Ylönen Tuusniemeltä.\nKirkkoneuvosto nimesi haastatteluryhmän kirkkoherran viran hakijoiden haastatteluja varten. Ryhmään kuuluvat Riitta Kerkola, Tapio Markkanen, Päivi Heikkinen, Liisa Väätäinen, Urpo Reponen ja puheenjohtajana lääninrovasti Oiva Malinen. Kirkkoherran viran hakijat haastatellaan loka- ja marraskuussa.\nTämän jälkeen hakijat haastatellaan kirkkovaltuustossa marraskuussa suljetussa tilaisuudessa, jota ennen seurakuntalaisilla on mahdollisuus tutustua hakijoihin. Hakijat voivat myös tehdä omat esittelynsä seurakunnan verkkosivuille.\nKirkkoherra valitaan tuomiokapitulin 18.5.2017 tekemän päätöksen mukaisesti välillisenä vaalina kirkkovaltuustossa. Vaali käydään 14.12.\nUuden kirkkoherran on määrä aloittaa virassaan kesällä 2018 nykyisen kirkkoherran Seppo Laitasen jäädessä eläkkeelle.


Saara´s World: heinäkuuta 2014\nMoikka :) Tultiin eilen tosi myöhään kotiin, oltiin taas viikko lapissa ♥ Siittä tulossa jonkinlaista kuvapostausta myöhemmin. Lomailu lapissa kuuuluu mun kesään eikä kesä olis ilman sitä mikään. Mutta se siittä. Eli käytiin ennen lomalle lähtöä shoppaileen ja satuin eksymään glitterin -75% alennuksiin. Niistä ostin pitkään kuolaamani kaulakorun ja siihen mätsäävät korvakorut. En ole pitkään aikaan ollu mikään näyttävien kaulakorujen ystävä mutta tästä tykkään ihan hullunlailla :) Mitäs mieltä olette näistä koruista ?? Mulla olis tulossa myös toisenlainen ostospostaus jos haluatte ja kuva-postaus lapista :) Nyt meen purkamaan loput matkatavarat ja käymään läpi kameran sisältöä. T:Saara Lähettänyt\nTeam Converse !\nMoikka ! Ostin tosiaan tossa viime viikolla uudet tennarit itselleni mutta en ihan mitä tahansa tennareita vaan converssit. Tai ei ne enään varmaan niin mikään iso juttu ole mutta mulle on sillä tämä pari on mun ihka ensimmäiset converssit. TÄH? Niinpä en ole ikänä omistanut kyseisiä kenkiä enkä edes halunnut ennenkuin nyt... Mutta tosiaan löysin nämä kengät intersportista vielä alennuksesta. Alennuksen jälkeen hintaa niille jäi 51 euroa enkä vaan voinnut olla ostamatta niitä. Nyt olen todella iloinen uuden kenkäparin omistaja :)\nOnko siellä ruudun toisella puolella muita jotka ovat vastikää hurahtanut conversseihin tai vannoutuneita converssin käyttäjiä ?. Mä tunnustan jo haaveilevani toisesta parista kyseisiä kenkiä ehkä valkosista tai liiloista. :) Hyvää alkavaa viikkoa kaikille !! T: saara Lähettänyt\nMoikka ! Olen tänän kesänä tykännyt kovin paljon käyttää värillisistä vaatteista ja jotenkin olen onnistunut sekä ostamaan että käyttämään tavallista enemmän sinistä pukeutumisessa. En ois ikänä uskonut. Yksi tän kesän musthave vaatteista on mulla ollut musta kynähame. Siihen on niin älyttömän helppo yhdistellä kaikkia mahdollisia vaatteita :) Tietysti siis tän asukuvapostauksen asuna on asu jossa on mainitsemani kynähame ja jotain sinistä. Hahhaha !\nSemmoinen asu tänään. Mikä on teidän tämän kesän musthave vaate tai asukokonaisuus ? Ostin tänään jotain aivan ihanaa kun käytiin vähän kierteleen kauppoja, niistä sitten ens postauksessa lisää ;)\nTV: Saara ( Jouduin hieman muokkaamaan tekstiä vähän kirjoitusvirheitä. Sillä blogitekstin kirjoittaminen pääkivussa ei ole mikään paras ajatus) Lähettänyt


”Lainsäädäntökehikko”, toisteli Sanna Marin Ylen haastattelussa – Miksi pääministeri puhuu niin paljon hallinnollisjuridista jargonia? - Junkkari | HS.fi\n”Lainsäädäntökehikko”, toisteli Sanna Marin Ylen haastattelussa – Miksi pääministeri puhuu niin paljon hallinnollisjuridista jargonia?\nValmiuslain pykälät 106 ja 107 ovat toki kiehtovia, mutta harvemmin pääministerit ovat Sanna Marinin tapaan televisiohaastatteluissa uppoutuneet yksittäisten pykälien yksityiskohtiin, kirjoittaa Marko Junkkari.\nPääministeri Sanna Marin oli heinäkuussa EU-huippukokouksessa Brysselissä.Kuva: Juha ROININEN\nTällä palstalla hän kertoo, mitä taloudessa ja politiikassa todella tapahtuu. marko.junkkari@hs.fi\n21.3. 2:00 | Päivitetty 21.3. 9:08\nLainsäädäntökehikko. Tätä käsitettä pääministeri Sanna Marin (sd) toisteli kerta toisensa jälkeen viime lauantaina Ylen Ykkösaamun haastattelussa.\n”Lainsäädäntökehikkomme on rakennettu toimivaltaisten viranomaisten päätösten varaan”, Marin sanoi.\nMarin selitti haastattelussa, miten Suomen hallinnon tasot toimivat. Mistä vastaa valtio, mistä kunta. Mikä kuuluu aluehallintoviraston rooteliin. Mitä tekevät Terveyden ja hyvinvoinnin laitos (THL) ja sosiaali- ja terveysministeriö (STM).\nSaman hallintorakenneluennon Marin piti lähes sanasta sanaan toissa viikolla Ylen A-studiossa.\nEnpä usko, että yksikään aiempi pääministeri on pitänyt tähän tapaan televisiossa hallinto-opin johdantokursseja Suomen kansalle.\nValmiuslain pykälät 106 ja 107 ovat toki kiehtovia, mutta harvemmin pääministerit ovat Marinin tapaan televisiohaastatteluissa uppoutuneet yksittäisten pykälien yksityiskohtiin.\nMiksi ihmeessä Marin puhuu niin paljon hallinnon tasoista ja juridiikasta?\nVastaus on yksinkertainen: Niistä Marinilta haastatteluissa kysytään.\nJa toki on hyvä, että pääministeri vastaa kysymyksiin. Yksityiskohtiin uppoutuminen saattaa kuitenkin olla Marinin kannalta poliittinen virhe.\nPääministerin tehtävä on johtaa hallituksen työtä. Hallituksen päätöksenteko toimii siten, että tilanneanalyysin ja poliittisen väännön tuloksena hallitus linjaa, mitä sen mielestä jossakin asiassa on syytä tehdä. Tämän jälkeen ministeriöiden virkamiesten tehtävä on etsiä parhaat mahdolliset juridiset ratkaisut tämän tahtotilan toteuttamiseksi.\nPääministerin ei tarvitse pohtia yksittäisten pykälien muotoilua vaan kokonaisuutta. Hänen pitäisi olla strateginen johtaja.\n”Kyllä minä pääministerinä toivoisin, että meillä olisi linjaorganisaatio ja hallinto pomppaisi, kun pääministeri käskee”, Marin sanoi Ykkösaamussa.\nKommentti oli ilmeisesti ironiaa, jolla Marin yritti kuvata sitä, että Suomen hallinnossa toimivaltaa on hajautettu eri tasoille. Esimerkiksi rajoilla tehtävissä koronatesteissä toimivalta on kunnilla ja aluehallintovirastoilla (avi).\nValtio ei tosiaan ole linjaorganisaatiossa toimiva yritys. Virkamiesten on noudatettava lakia, ja jos hallitus haluaa esimerkiksi avin toimivan toisin, sen on muutettava lakia. Pomppimiskäskyt eivät auta.\n(Kiistassa rajoilla tapahtuvista koronan massatestauksista tosin oli kyse olemassa olevan lain tulkintaerimielisyyksistä avien ja STM:n välillä. Ja ministeriön sekoilusta ohjeistuksien kanssa.)\nSinänsä on hyvä, että Marin vääntää asioita rautalangasta. Marinin kannalta ongelmallista voi kuitenkin olla se, että hallinnon eri tasojen toimivaltasuhteiden korostaminen kuulostaa helposti selittelyltä. Siltä, että pääministeri selittelisi hallituksen tekemättömyyttä sysäämällä vastuuta muille.\nSe ei kuulosta hyvältä.\nStrategisen johtajan ei ylipäätään kannattaisi mennä nippeleihin, sillä kokonaisuus hukkuu helposti yksityiskohtiin.\nKansalaiset tuskin saivat Ykkösaamusta kovinkaan selkeää kuvaa siitä, miten hallitus aikoo johdattaa Suomen kriisistä ulos.\nEurooppalaista politiikkaa tarkasti seuraava tuttuni ihmettelee jatkuvasti suomalaista koronakeskustelua. Se on hänen mukaansa teknokraattista ja näkemyksetöntä – ja kuulemma täysin erilaista kuin muualla.\nTuttuni syyttää asiasta meitä toimittajia. Tartumme kuulemma liian hanakasti lillukanvarsiin.\nMinä olen – kuten arvata saattaa – hänen kanssaan eri mieltä. Kyse ei ole vain meistä toimittajista.\nHalutessaan pääministeri voisi hyvinkin johdattaa haastatteluissa keskustelua strategisemmalle tasolle. Ovathan poliitikot perinteisesti olleet taitavia ohjaamaan keskustelua haluamaansa suuntaan.\nPääministeri Marin tuntuu kuitenkin itse haluavan puhua hallinnollisjuridisista yksityiskohdista.\nOtetaan esimerkiksi vaikka valtioneuvoston tiedotustilaisuus maaliskuun alussa. Siinä Marinilta kysyttiin valmiuslain 106. pykälän käyttöönotosta.\nMarin oli jo ohjaamassa vastausvastuun valtioneuvoston alivaltiosihteerille Timo Lankiselle, jolle kyseinen asia valmistelijana kuului. Mutta jostain syystä Marin päättikin vastata kysymykseen itse.\n”Omalta osaltani voin yrittää”, Marin sanoi ja antoi sen jälkeen pitkän ja seikkaperäisen vastauksen pykälästä 106.\nLankiselta kysyttiin, haluaako hän täydentää Marinin vastausta. ”Itse asiassa pääministeri antoi hyvän kuvauksen siitä. Ei oikeastaan voi antaa täsmällisempää”, Lankinen sanoi.\nMarin hallitsee yksityiskohdat, mikä saattaa ehkä selittää hänen intoaan puhua niistä.\nTäytyy silti myöntää, että toimittajat ovat pääministeriä viime aikoina haastatellessaan esittäneet paljon hallinnollisjuridisia kysymyksiä.\nMiksi me toimittajat jankkaamme niistä?\nSyynä on ainakin se, että niiden kautta päästään konkreettisesti kiinni hallituksen koronatoimissa esiintyneisiin ongelmiin. Rajojen terveysturvallisuuskontrollissa ei ole onnistuttu, ja jotta saataisiin selkoa, miksi ei ole onnistuttu, on pakko mennä yksityiskohtiin.\nMutta on taustalla ehkä muutakin. Vaikuttaa nimittäin kovasti siltä, että politiikka on muuttunut juridisemmaksi ja juridiikka poliittisemmaksi.\nMuutos näkyy siinä, että eduskunnan perustuslakivaliokunnan rooli perusoikeuksien toteutumisen valvojana on muuttunut. Takavuosina valiokunnan puuttuminen jonkin lakiesityksen perustuslaillisuuteen oli poikkeus. Nykyään se on arkipäivää.\nKansanedustaja Ben Zyskowiczin (kok) laskujen mukaan perustuslakivaliokunta on tällä vaalikaudella löytänyt 30 lakiesityksestä yhden tai useamman perustuslain vastaisen säännösehdotuksen.\nEikä syynä varmaankaan ole se, että nykyhallituksen lakiesitykset olisivat jotenkin tarkoituksellisesti perusoikeusvastaisempia kuin ennen. Perusoikeuksien valvontaan suhtaudutaan vain suuremmalla herkkyydellä kuin ennen.\nTästä kertoo sekin, että lakien parlamentaarisen ennakkovalvonnan lisäksi sosiaaliseen mediaan on syntynyt omanlaisensa perusoikeuksien valvontajärjestelmä. Joukko oikeusoppineita kommentoi nimittäin jatkuvasti Twitterissä ja blogeissa hallituksen toimien perustuslaillisia näkökohtia.\nTwitterin valtiosääntöoppineet ovat vähän kuin kreikkalaisen tragedian kuoro, joka kommentoi näytelmän tapahtumia taustalta. Kuoron viesti on aina sama: väärin tehty.\nPerusoikeudet ovat tärkeitä, ja on toki hyvä, että oikeusoppineet käyvät kansalaiskeskustelua. Seurauksena tästä on kuitenkin se, että juridiikka on noussut entistä vahvemmin päivänpoliittisen puheen keskiöön. Siksi sitä kysytään pääministeriltä.\nJa kieltämättä saahan siitä tömäkän otsikon, kun kirjoittaa, että hallitus rikkoo perusoikeuksia.\nNäyttää myös siltä, että yleisessä suhtautumisessa koronakriisin hoitamiseen on tapahtunut vuoden aikana iso muutos.\nKun pandemia viime keväänä iski, kaikki hallinnon tasot menivät yhdessä humauksessa kriisitunnelmiin. Oltiin uudenlaisessa tilanteessa, josta kellään ei ollut aiempaa kokemusta. Niinpä hallinnossa jouduttiin improvisoimaan ja lennosta ratkomaan eteen tulleita ongelmia.\nHallinnosta taisikin tulla viime kevään poikkeustilassa Marinin mainitsema linjaorganisaatio, jossa hallituksella oli suvereeni vetovastuu. Avit, kunnat ja muut hallinnon tasot eivät valittaneet, vaikka hallitus olisikin heitä vähän hyppyyttänyt.\nNäin jälkikäteen tarkastellen myös media taisi olla viime keväänä kriisimoodissa. Toimittajat keskittyivät uutishankintaan ja yrittivät kertoa, mitä rajoitustoimia on seuraavaksi tiedossa.\nToimittajat kysyivät: mitä hallitus tekee. Vähemmän kysyttiin sitä, miten se sen tekee. Tai miksi.\nNyt vuotta myöhemmin on palattu taas näihin olennaisiin miten- ja miksi-kysymyksiin.\nHallituksessa tämä voi tuntua hankalalta. Kriisi jatkuu edelleen, mutta ympäröivässä yhteiskunnassa on palattu henkisesti normaalitilaan.\nEikä lainsäädäntökehikossa haluta enää hyppiä.


Uudistettu ja kovatasoinen snowcrossin SM-sarja starttaa lauantaina Seinäjoelta | Moottoriurheilu.tv\nOdotettavissa on erittäin kovatasoinen kausi, kun uudistettu snowcross-sarja starttaa lauantaina Seinäjoelta. Pro-luokan kuljettajista on vaikeaa löytää selvää mestarisuosikkia. Kuninkuusluokassa nähdään monta erittäin mielenkiintoista kuljettajaa, ja kovimpien suomalaisten ennakkosuosikkien ohella täytyy myös muistaa länsinaapurista tulevat ammattilaiskuskit. Kotiyleisön edessä kisaava Juuso Loukko on kuitenkin jo ilmoittautunut mukaan kärkikahinoihin.\nTämän talven snowcrossin SM-osakilpailut ajetaan uudistuneissa puitteissa, kun kilpailun ympärille rakennetaan elämys- ja viihdetapahtuma Extreme Winter Circus. Snowcross on tapahtuman pääosassa, eivätkä sivuosan näyttelijätkään jää tässä leikissä varjoon. Siitä pitävät huolen Extreme Circus -kiertueen mukana liikkuva StuntFreaksTeam sekä Euroopan kovimmat freestyle-kuljettajat maailmankuulun Jyri Keskiahon johdolla. Katsojia hemmotellaan myös erilaisilla koko perheelle suunnatuilla ohjelmanumeroilla, joihin kuuluu odotusta paljon jo tähän mennessä kerännyt ”Valoshow”.\nEnemmän tietoa saat tapahtumasta, aikatauluista ja lipuista osoitteesta www.extremecircus.fi.\nKotisohvalta snowcrossin SM-osakilpailuita voi seurata suorana lähetyksenä Ruutu-palvelun välityksellä. Ruutu toimii verkkoselaimella osoitteessa www.ruutu.fi tai sovelluksen kautta kaikissa eri älylaitteissa.\nTelevisiolähetykset noudattavat aina samaa kolmen kattauksen kaavaa; päivän ensimmäinen lähetys käsittää kolmen televisioitavan luokan aika-ajot, kun taas toisessa ja kolmannessa lähetyksessä näytetään luokkien ensimmäiset ja toiset finaalierät.\nKaudella 2018 snowcrossin SM-sarjan pisteistä taistellaan tammikuussa Seinäjoella, helmikuussa Torniossa, maaliskuussa Tahkolla ja huhtikuussa Himoksella.\nAIKATAULU SEINÄJOEN OMASP STADIONILLA LAUANTAINA 20. TAMMIKUUTA 2018:\n12.00 Tapahtuma-alue aukeaa\n12.00 Harjoitukset alkavat\n12.50 Kansallisten luokkien erä #1\n– Junior 11-14\n– Harraste & veteraanit\n13.30 SM-luokkien harjoitukset\n14.20 Kansallisten luokkien erä #2\n– Kansallisten luokkien palkintojenjako\n15.15 SM-luokkien aika-ajot\n17.30 SHOWTIME ! Avajaisseremonia\n17.45 SM-luokkien erä #1\n– Junior 7-11\n– Junior 14-16\n– Junior 7-11 -luokan palkintojenjako\n19.00 StuntFreaksTeam esittäytyy\n19.40 FSX Show\n20.00 SM-luokkien erä #2\n– SM-luokkien palkintojenjako\n21.15 MAYHEM StuntFreaksTeam & FSX-kuskit\n21.30 Ohjelma päättyy. Carlsberg Sports Bar palvelee urheilukansaa.\nn. 22.00 Iltabileet alkavat. Esiintyjänä Nikke Ankara Viihdemaailma Ilonassa\nTeksti: Snowcross.fi / Moottoriurheilu.tv\nSnowcrossin SM-sarja uudistuu – tässä 10 merkittävintä muutosta


Parhaat Kurssit Area Studiesssa Venäjällä 2017\nLiity ilmaiseksi Kurssi Area Studiesssa Venäjällä\nVertaa kursseja Area Studiesssa Venäjällä 2017\nTietenkin on tutkimuksen tietystä aiheesta sisällä laajennettuna ja on perusta tutkinnon. Tyypillinen Kurssi sisältää luentoja, arvioinnit ja opetusohjelmia.Venäjä tai myös virallisesti kutsutaan Venäjän federaatio on maa Pohjois-Euraasiassa. Koulutus Venäjällä antavat pääasiassa valtion ja säätelee opetusministeriön ja tiede. Venäjällä, se kestää noin 70% koulutuksen ajan kosketuksissa oppitunteja opettaja, loput 30% työmäärä on omistettu riippumattoman tutkimuksen aineiston.Suositut Kurssit Area Studiesssa Venäjällä 2017\n3 Tulosta Area Studies, Venäjä\nParhaat Kurssit Area Studiesssa Venäjällä 2017. Venäjän kieli valmistelu ohjelmat ovat saatavilla SibFU The Centre for International Education ja Certified Testing. Venäjän kielen kursseja ja yleisiä tieteenalojen (pre-yliopistokursseja) ovat Pre-yliopiston ohjelmat kansainvälisille opiskelijoille, jotka haluaisivat tehdä kandidaatin, maisterin tai tohtorin SibFU tutkinto Siperian federaatioyliopisto tai muissa Venäjän yliopistoissa.\nParhaat Kurssit Area Studiesssa Venäjällä 2017. Ovat mukana mini-ryhmä ja aktiivisesti kommunikoida muiden opiskelijoiden, voit saavuttaa parhaat tulokset tutkimuksen venäjän kielen.\nLink to and share "Parhaat Kurssit Area Studiesssa Venäjällä 2017"


Arkistosta: Myrskyn merkki – Paikallislehti Joutseno\nMyrsky-patsas hitsattiin tarkasti mallin mukaan. Helpommissa hitsaustöissä taiteilija Reino Puustinen käytti apuna talkooväkeä. Kuva Lions Club Joutsenon arkistosta.\n18.7.2019 06:01 Mirja Rantala\nHeinäkuun toisena lauantai-iltana 8.7.1972 pitkän hellekauden päätteeksi pyyhkäisi Kaakkois-Suomen yli ukkosmyrsky, joka rajuudellaan aiheutti suuria aineellisia tuhoja Joutsenossa.\nTuulen nopeuden kerrotaan olleen noin 32 metriä sekunnissa. Myrskyn myllerryksessä muun muassa Joutsenon vastavalmistuneen kansalaiskoulun huopakatto lensi maahan ja Joutsenon Yhteiskoulun, Keskuskoulun ja Ravattilan koulun peltikatot rikkoutuivat, mistä aiheutui suuria vesivahinkoja.\nHautausmaalla kaatui kymmeniä koivuja. Omakotitalojen katot ja pihapuut kärsivät vahinkoja. Puita kaatui kulkuväylille ja sähkö- ja puhelinlinjojen päälle.\nJoutsenon yleisradioaseman verkkoaidan sisäpuolella kaatui noin 250 runkoa. Antennirakenteet säilyivät vaurioitta, joten viesti vahingoista välittyi television kautta ympäri Suomen.\nRyminä kesti vajaan tunnin kello 19 ja 20 välillä.\nMarraskuussa 1974 Pertti Vuori sai Reino Puustiselta puhelinsoiton: Tulehan kattomaan, olisi ehdotus valmiina!\nMyrsky muutti maisemaa ja jäi lähtemättömästi sen kokeneiden mieliin. Jo samana syksynä paikallinen Lions Club ryhtyi pohtimaan muistomerkin pystyttämistä.\nEhdotuksina olivat muun muassa istutettu puu, metsikkö tai pronssista valettu kanto. Näille eivät leijonat lämmenneet ja ajatus jäi muhimaan. Asiasta käytiin keskustelemassa paikallisen taiteilijan Reino Puustisen kanssa. Marraskuussa 1974 Pertti Vuori sai häneltä puhelinsoiton.\n– Tulehan kattomaan, olisi ehdotus valmiina!\nNäin sai alkunsa Joutsenon kookas ja erikoinen maamerkki, Myrsky-patsas, joka koottiin taotuista ja yhteen hitsatuista laivateräspalasista.\nMateriaalia etsittiin ensin Hackmanin romukasasta, sitten ympäristön konepajojen takapihoilta. Kaikki patsaan teräs on peräisin romuvarastoista.\nRakentamista rahoitettiin myymällä patsasaiheisia reliefejä. Jonkin verran laskettiin myös lahjoitusten ja avustusten varaan. Alkuperäinen kustannusarvio, noin 40 000 markkaa, meni pahasti pieleen. Patsaan hinta oli lopulta kuusinkertainen, vaikka paljon tehtiin talkoilla.\nPariin otteeseen hevoset olivat vekselivetoisiakin.\nReino Puustisen verstastila oli patsaan rakentamiselle liian pieni, joten sitä varten tehtiin talkoilla laajennus.\nKeväällä 1978 hevoset olivat jo sen verran valmiit, että ne oli saatava ulos hallista, jotta taitelija pääsi tekemään pilveä niiden yläpuolelle.\nVaikka ateljeen ovet olivat leveät ja korkeat, ei patsas mahtunut niistä ulos. Piti purkaa ja rakentaa hevosille pihamaalle oma suoja.\nJoulun 1978 tienoilla Reino Puustinen oli sitä mieltä, että patsas on saatava kesään mennessä valmiiksi. Puustisen sähkömittari pyöri vimmatusti ja sähkölaskut muodostuivat ylivoimaisiksi. Sähkölautakunta osallistui talkoisiin myöntämällä ilmaisen sähkövirran.\nPatsaan paljastuksen jälkeen peitosta saatiin Rientolan ja yhden koulun esirippu sekä tonttupukuja Kesolan koulun käyttöön.\nRyhdyttiin etsimään patsaalle paikkaa. Patsastyöryhmä esitti kunnalle Kuutostien ramppia, kunnantalojen välistä nurmikkoa, koulukeskuksen piha-aluetta ja tulevan kirjastotalon vierustaa, johon lopulta päädyttiin.\nHistoriallinen kuljetus Mörkölänniemestä patsaan sijoituspaikkaan tapahtui 19.6.1979. Hevoset pötköttivät kuljetusauton lavalla pitkällään. Viime hetkessä tajuttiin, että jos patsas aiotaan paljastaa, on sillä oltava verho päällä.\nJostain saatiin 200 metriä harmaata popliinia, josta Konnunsuon keskusvankila ompeli peiton. Patsaan paljastuksen jälkeen siitä saatiin Rientolan ja yhden koulun esirippu sekä tonttupukuja Kesolan koulun käyttöön.\nPatsas paljastettiin 8.7.1979. Tapahtuma oli suuri kansanjuhla. Paljastuspuheen piti eduskunnan puhemies Johannes Virolainen. Patsas luovutettiin Joutsenon kunnalle juhlallisin menoin.\nLähde: Jouko Kähkönen ja Pertti Vuori: Joutsenon myrskypatsas – miten Joutsenon maamerkki tehtiin\nPatsasta tehtiin viisi vuotta ja sen valmistumista seurattiin eri tiedotusvälineissä. Paikalla kävi myös vierailijoita tutustumassa patsaan tekoon, joskus taiteilijalle vaivaksi asti.\nKerran eräs ministeri oli katsomassa työn valmistumista. Hän oli kerrassaan haltioissaan työn mahtavuudesta. Tutkaili, tirkisteli ja peruutteli paremman vaikutelman saadakseen.\nPeruuttikin suoraan hitsauspuikko- ja romukasaan takamuksilleen. Housut nokeentuivat ja joku piikki pistikin. Mies tokaisi pahoittelevalle Reino Puustiselle: ”Kyllä tämä oli sen arvoista!”\nErään Lappeenrannassa pidetyn kansainvälisen arkkitehtikokouksen ohjelmassa oli patsastyöhön tutustuminen. Naispuolinen arkkitehti tutki ja kierteli hevosia hyvin tarkkaan. Hän ylisti niiden oikeaa muotoa ja kertoi olevansa aktiiviratsastaja.\nYhden pahan virheen hän sanoi hevosissa havaitsevansa.\n– Mikähän se olisi, Puustinen kysyi ihmeissään.\n– Nuo kaikki hevoset ovat tammoja!\n– Korjataan tasa-arvon nimessä, vastasi Puustinen.\nKurkistakaapas hevosten hännän alle. Kaikki eivät ole tammoja.\nKunnallisneuvos Teuvo Turunen puuhasi Puustiselle Pulpin verstaalta hitsareitten pois heittämiä hitsauspuikkojen jämiä, jotka Puustinen käytti loppuun asti. Turunen, ammattihitsari, tarjoutui myös avuksi. Puustinen torjui.\n– Kiitos vain. Ei tämä ole luokkahitsaajan työtä. Sellainen tekee liian kaunista saumaa. Jälki pitää olla rosoista ja ruman näköistä.\nArtikkeli on julkaistu alunperin Joutseno-lehden 50-vuotisjuhlanumerossa, joka ilmestyi 22.9.2016.\n← Onko tekniikka kuin tuli: hyvä renki, mutta huono isäntä?\nLaiva on lastattu Hamletilla ja mustalla huumorilla, kun Saimaan Teatteri tuo tänään esityksensä Joutsenon työväentalolle →


Hyvinkää nuiji Paukun tytöt – Hämeen Sanomat\nHyvinkää nuiji Paukun tytöt\nHämeenlinnan Paukku ei saanut pistepussiinsa lisäystä tiistaina pesäpallon tyttöjen superpesiksessä. Hämeensaaressa vieraillut Hyvinkään Tahko oli kotijoukkuetta parempi jaksoin 2–0 (13–0, 3–1) ja vei täydet sarjapisteet viitisenkymmentä kilometriä moottoritietä etelään.\nPaukku oli koleassa säässä pelatussa ottelussa pahemmin kohmeessa avausjaksolla. Tahko paukutti juoksuja, eikä Paukku saanut etenijää kertaakaan kotipesään juoksun arvoisesti. Toisella jaksolla Paukku sai yhden juoksun, kun Minna Varis ehti kotiin Aino Ala-Kauhaluoman lyönnillä.\n– Vastustaja oli parempi ja on kylmä fakta, että tasoero on tämä. Ensimmäisellä jaksolla avitimme vähän, mutta olisimme hävinneet jakson, vaikka pallot olisi saatu kiinni ja heitot olisivat olleet kohdallaan, myönsi Paukun pelinjohtaja Jari Luopa.\nTahko on sarjan kärkijoukkueita.\n– Jotkut sen otteluista on keskeytetty juoksueron takia. Meille ei ole niin käynyt, että numerot olisivat olleet sen sorttisia. Tarkoituksena on ollut katsoa taso ja osoittaa pelaajille, että jotain tarvitsee tehdä, jos urheilijana haluaa kehittyä. Siinä mielessä nämä ovat tärkeitä otteluita, Luopa muistutti.\nPaukku sai koko ottelussa kasaan seitsemän kolmostilannetta, kun hyvinkääläisten etenijä odotti kolmospesällä kotiutusta 27 kertaa. Eniten Paukun ulkokenttää rokotti Hyvinkään Tessa Vahvelainen, joka löi viisi juoksua ja toi kolme. Lotta Vahvelainen löi kolme juoksua ja jokeri Henriikka Karinen kaksi. (HäSa)


AMERICAS BEST VALUE INN Princess Anne, hotellisi null. Tarjouksella rajattu aika!\nINN (Princess Anne) tarjoaa kaikki ne palvelut, joita voi odottaa tässä kaupungissa sijaitsevalta yksi tähti-kategorian hotellilta - mm. Ravintola, Ilmainen pysäköinti. Hotelli on budjetti-tyylinen.Sijaintina on 30359 MT VERNON ROAD, luoteis-Princess Anne, ja etäisyys keskustasta jalan vain 16 minuuttia.Hotelli on osa BV-ketjua.Laajakaista-Internet-yhteys on saatavilla hotellissa.Muuta hyödyllistä tietoa:Hotellissa on ilmainen pysäköinti.\nBest Value Inn Prinsessa Anne, MD on puhdas, vaikka ei tykätä.\nOlen varannut tämän motelli perustuvat arvioon, ja se on ensimmäinen kerta kun olen ollut disappointed.I kirjattu tämän motelli perustuvat arvioon, ja se on ensimmäinen kerta kun olen ollut disappointed.ILue lisää kirjattu tämän motelli perustuvat arvioon, ja se on ensimmäinen kun olen ollut pettynyt. Tämä Paras hinta-laatusuhde ei ole kauhea, mutta se on huonokuntoinen parhaimmillaan, ja huoneet olivat vain marginaalisesti puhdas. Tämä Paras hinta-laatusuhde ei ole kauhea, mutta se on huonokuntoinen parhaimmillaan, ja huoneet olivat vain marginaalisesti puhdas.Piilota teksti\nAmme oli savuke palovammoja. Kokolattiamatto oli likainen. Sisustus oli hyvin käyttää esimerkiksi oli useita naarmuja ja gashes on pukeutuja. WC-säiliön kansi oli ilmeisesti peräisin eri wc, koska se oliLue lisää väärä koko ja color.The sivusto sai minut uskomaan laitoksen on uusittu. Odotimme perus clean room mutta saavuttaessa olimme pettyneitä.Piilota teksti\nHuone oli, että ummehtunut haju, yksi kuten hikeä ja ummehtunut jalat. Se on pieni hotel.Price oli hyvä, mutta ei stay again.\nvain noin travers näe laatua mitä he kuluttavat.\nHotellin omistaja oli utelias, yhden hengen huone oli upea pieni, Americas Best nimi oli kirjoitettu levyt, hän oli wc suuhun.\nVery good location, ravintolan vieressä motellissa on hyvää ruokaa.\nBudjetti-tyylinen Hampton Inn & Suites Fruitland kuuluu kolme tähteä-kategoriaan, ja se on varustettu kaikilla mukavuuksilla: n.a..Etäisyys keskustasta autolla on 9 minuuttia, ja hotellin sijainti on 16,2 km -\nLuksus-tyylinen Holiday Inn Salisbury Downtown Area-hotelli on varustettu kaikilla mukavuuksilla, joihin kuuluvat esimerkiksi: Ravintola, Huonepalvelu, Tenniskenttä, Business-keskus, Ilmainen pysäköin\nHotelli (Salisbury) on ranta-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. Savuttomat huoneet, Business-keskus, Pesula, Ilmainen py\nBudjetti-tyylinen Sleep Inn Salisbury Hotel kuuluu yksi tähti-kategoriaan, ja se on varustettu kaikilla mukavuuksilla: Business-keskus, Ilmastointi.Keskus-Salisbury on helposti saavutettavissasi, sil\nBudjetti-tyylinen Budget Inn-hotelli on varustettu kaikilla mukavuuksilla, joihin kuuluvat esimerkiksi: Ilmainen pysäköinti.Sijaintina on 1804 North Salisbury Boulevard , koillis-Salisbury, ja etäisyy\ntietoja kohteesta Nanticoke River Inlet, Princess Anne\ntietoja kohteesta Upper Thortofare Inlet, Princess Anne\ntietoja kohteesta Scott's Cove Marina, Princess Anne\ntietoja kohteesta Cedar Hill Marina, Princess Anne\ntietoja kohteesta Green Hill Yacht Club, Salisbury\ntietoja kohteesta Chesapeake Fire Museum, Salisbury


Selvitys: Turpeen käyttö laskee markkinaehtoisesti nopeasti | Metsälehti\nEtusivu › Uutiset ja blogit › Selvitys: Turpeen käyttö laskee markkinaehtoisesti nopeasti\nUutinen Julkaistu 1.9.2020 14:26 - Muokattu 2.9.2020 13:36\nSelvitys: Turpeen käyttö laskee markkinaehtoisesti nopeasti\nTurpeen käytöstä nopeasti luopuminen aiheuttaisi noin 400 miljoonan euron kustannukset.\nTurpeen käyttö ja sen poltosta syntyvät hiilidioksidipäästöt laskevat Suomessa vähintään 70 prosenttia vuoteen 2030 mennessä markkinaehtoisesti päästöoikeuden hinnan noustessa ja jo kevyiden veronkorotusten avulla, konsulttiyhtiö Arfyn selvityksestä käy ilmi.\n”Selvitys osoittaa, että hallituksen politiikka toimii ja turpeen energiakäyttö näyttäisi puolittuvan nykyisin ohjauskeinoin markkinaehtoisesti hallituksen tavoitteiden mukaisesti. Selvitys antaa hyvää pohjaa hallituksen energiaveropäätösten tueksi”, sanoo elinkeinoministeri Mika Lintilä selvityksen tuloksia.\nTurpeen käytön nopeasta luopumisesta aiheutuisi Arfyn mukaan noin 150-250 miljoonan euron investoinnit nykyisiin kattiloihin. Lisäksi turpeen tuotannon loppuminen aiheuttaisi turpeen tuotantoon käytettyjen kenttien, koneiden ja rakennusten arvon laskua, joka on toimijoilta kerätyn tiedon perusteella noin 210 miljoonaa euroa.\nTurpeen käytön väheneminen vaikuttaa myös turvetuotantoon tarvittavan työvoiman määrään. Turvetuotannon suora työllisyysvaikutus on Koneyrittäjät ry:n arvion mukaan tällä hetkellä hieman yli 2 000 henkilötyövuotta Suomessa.\n”Nyt kannattaa keskittyä turpeen käytön vähenemisen vaikutusten hillitsemiseen ja siihen, että saamme mahdollisimman hyvin käytettyä EU:n oikeudenmukaisen siirtymän rahaston varoja tukemaan turpeen energiakäytön vähenemistä, turvealan yritysten uusia elinkeinomahdollisuuksia ja työntekijöiden uudelleen koulutusta”, Lintilä korostaa.\nEdellinen uutinenLuke: Puolukkaa tulossa paikoin jopa runsaasti\nSeuraava uutinenMetsäteollisuus: Metsätalouden kannustejärjestelmän rahoitus turvattava